Oznake:astro prognozaMerkur tranzitira Vagom\nOd 17. septembra do 5. oktobra Merkur je u Vagi, i uticaće da se u ovom periodu komunikacija odvija uglavnom skladno i da odnosi sa drugima budu zasnovani na usklađivanju mišljenja, na saradnji i diplomatiji. Komunikacija će biti prožeta i osećanjima i osećajem za lepotu, jer dispozitor Merkura je Venera u Lavu.\nZato će komunikacija i iskazivanje mišljenja biti pod većim uticajem osećanja. Ovo je povoljno pre svega za ljubavnu komunikaciju, dopisivanje i to uz poruke, udvaranja u kojima ima puno finog udvaranja, komplimenta i pohvala, jer je Venera u Lavu.\nLjubavne komunikacije, sastanaka i izlazaka na javna mesta biće više u ovom periodu, jer je Merkur u Vagi zainteresovan za druge, okrenut komunikaciji sa partnerom i težnji da se čuje i druga strana te da se sa njom uskladi. Posebno će biti povoljni dani za komunikaciju, dogovaranje, saradnju, potpisivanje ugovora i donošenje odluka, kako pravnih, tako i ličnih, kada bude bio u trigonu sa Jupiterom u Blizancima oko 25. i 26. septembra. Ovo povoljno utiče i na raspoloženje, pomaže putovanjima i druženju. Ovaj aspekt će pomoći i da se ljubavni prepirke i problemi, koji će biti prisutni zbog kvadrata Venere u Lavu i Marsa u Škorpiji, rešavaju uz podršku, savet ili pomoć neke treće osobe, nekog ko ima stručno znanje, kao i ispravno ili pravedno mišljenje.\nOdluke, dok Merkur tranzitira Vagi, ne donose se lako, jer ima više razmišljanja, odmeravanja obe strane nekog problema, vaganja, pa i više nesigurnosti. Posebno su za to nepovoljni dani oko 20. i 21. septembra kada je Merkur u kvadratu sa Plutonom, i kada će biti pritisaka, zabrana ili nametanja volje drugih. Tada su mogući konflikti, pa nije povoljno vreme za komunikaciju i saradnju. Istovremeno je i Merkur u opoziciji sa Uranom, koji utiče na napetost i nepredvidljivost u komunikaciji, iznenadne obrte, a nekima može doneti nervozu ili nestrpljivost koja ometa komunikaciju. Mentalna energija se može tada trošiti na sve strane, na više osoba i dovesti do isprekidane komunikacije, ili do prekida u komunikaciji.\nDok Merkur tranzitira Vagom dobro je čuti i tražiti mišljenje drugih, jer će se tako objektivnije videti stvari i lakše doneti odluke. Merkur u Vagi pogoduje svim onima čije zanimanje u vezi sa radom sa klijentima, za davanje saveta, ili za udruženi rad, ili pak za zanimanja vezana za javnost, za kulturu.\nMerkur i Saturn 5. oktobra naćiće se na poslednjem stepenu Vage, pa će biti vreme da se neke stvari koje su bile sagledaju. Potrebno je tada da pravedno i strogo sagledamo sve stvari, da se vratimo na kratko u prošlost, napravimo rezime te realno i objektivno sagledamo ono što je bilo, donesemo neku konačnu odluku ili sud o nečemu, da bi smo mogli da zakoračimo u promene koje će nam doneti Merkur i Saturn kada uđu u Škorpiju.


Irena Hadžiabdić nova predsjednica CIK-a – Fokus.ba\nDužnost predsjednice Centralne izborne komisije Bosne i Hercegovine (CIKBiH) od danas će obavljati Irena Hadžiabdić koja će na toj funkciji biti 21 mjesec.\nCIKBiH na sjednici održanoj 22. decembra prošle godine provela je proceduru izbora predsjednika. Od 31. marta 2015. do 31. decembra 2016. godine dužnost predsjednika je obavljao Ahmet Šantić.\nIrena Hadžiabdić rođena je u Zenici 1960. godine. Osnovnu školu i gimnaziju završila je u Zenici, a zvanje diplomiranog pravnika stekla je na Pravnom fakultetu u Beogradu. Nakon toga završila je postdiplomske studije u Velikoj Britaniji iz oblasti ”Evropskih politika, prava i menadžmenta”. Doktorsku disertaciju pod nazivom ”Evropski demokratski standardi i izborni sistem BiH” odbranila je na Pravnom fakultetu u Zenici.\nPrvi radni odnos zasnovala je kao advokatski pripravnik, a zatim je radila u Upravno-pravnom odjeljenju Ministarstva unutarnjih poslova Zenica (CSB Zenica).\nDugi niz godina se usavršavala u sferi izbora kroz razne vrste edukacija u zemlji i inostranstvu. Prezentirala je iskustva o provedbi izbora i finansiranju političkih stranaka u BiH na više stručnih i znanstvenih konferencija. Napisala je tri publikacije i 17 članaka u oblasti izbora, te je bila urednik lista ”Izbori”.\nOd 1997. do 2001. godine naizmjenično je radila na poslovima u Odjelu za izbore i Odjelu za demokratizaciju u Organizaciji za sigurnost i suradnju u Evropi (OSCE) u Travniku i Zenici.\nZa izvršnu direktoricu ureda Međunarodne fondacije za izborne sisteme (IFES ) za BiH imenovana je 2001. godine. Aktivno je učestvovala u osnivanju Udruženja izbornih zvaničnika u BiH (UIZBiH) čiji je osnovni zadatak unapređenje izbora u BiH i profesionalna edukacija izborne adminstracije. Do imenovanja za članicu Centralne izborne komisije BiH (CIK BiH), bila je na poziciji izvršne direktorice ovog udruženja.\nU septembru 2007. godine Zastupnički dom Parlamentarne Skupštine BiH imenovao ju je za članicu CIK BiH, a dužnost predsjednice ove komisije obavljala je od januara 2010. do septembra 2011. godine. Kao članica CIK BiH učestvovala je u radu parlamentarnih interresornih radnih grupa.\nNakon isteka sedmogodišnjeg mandata ponovo je imenovana za članicu CIK BiH 27. aprila 2016. godine, a dužnost predsjednice komisija obavlja od 1. januara 2017.godine.\nOd 2002. do 2016. godine na pozive UN-a, OSCE ODIHR (Odjel za izbore Ureda za demokratske institucije i ljudska prava pri Organizaciji za sigurnost i suradnju u Evropi), Nacionalnog demokratskog instituta (NDI) i Međunarodnog republikanskog instituta (IRI) bila je članica timova za procjenu provedbe izbora u šesnaest zemalja.\nOd juna 2011. do septembra 2012. godine bila je predsjednica Udruženja evropskih izbornih zvaničnika (ACEEEO). Predstavljala je CIK BiH u Izvršnom odboru ACEEEO-a i u Odboru za nadzor i reviziju Udruženja svjetskih izbornih tijela (A-WEB) do oktobra 2016. godine.\nU Odbor direktora Međunarodne fondacije za izborne sisteme sa sjedištem u Vašingtonu imanovana je 2014. godine.\nDobitnica je međunarodne nagrade za izuzetna dostignuća u izbornom menadžmentu, koja joj je dodijeljena 2013. godine u Kuala Lumpuru, saopćeno je iz CIK-a.


Obavljajte prodaju bilo kada i bilo gde, pomoću naših naprednih CRM rešenja za prodaju\nIzađite iz okvira tradicionalnog CRM-a, iskoristite mogućnosti naprednog izveštavanja i angažovanja, kao i osnovne funkcije automatizacije u prodaji. Obezbedite zaposlenima prednost koja im je potrebna kako bi povećali produktivnost i učinak u prodaji.Omogućite im da steknu uvid koji im je potreban za donošenje brzih poslovnih odluka, kao i sveobuhvatan pregled korisnika. Vaš tim prodaje će biti u mogućnosti da prodaje na svakom mestu - u kancelariji, na putu, i kada nisu onlline.\nCloud rešenja za prodaju koja rade na način koji vam odgovara\nPogledajte video da biste saznali kako rešenje SAP Hybris Cloud for Sales može da vam pomogne u prodaji, kao i da sklopite više poslova sa bilo kog mesta – i na bilo kom uređaju.\nKao prodavac, morate da donosite važne odluke svaki dan – odluke koje utiču na vaš tim, korisnike i porodicu. Otkrijte softver za prodaju koji vam pomaže da donosite prave odluke.\nOstvarite prodaju sa bilo kog mesta\nGde je vaša kancelarija? Uz rešenje SAP Hybris Cloud for Sales, nalazi se tamo gde ste vi. Aplikacija obezbeđuje uvid i agilnost na bilo kom uređaju – tako da možete da radite i sarađujete sa bilo kog mesta.\nU prodaji niko ne može sam da ostvari uspeh. Vi radite sa timom – od prodavca proizvoda do pravnika – kako biste postigli više i ostvarili poslovni uspeh. Izaberite softver za prodaju prilagođen vašem timu.\nOstvarite poslovni uspeh\nPosao u prodaji se ne završava nakon potpisivanja ugovora Izaberite aplikaciju za prodaju koja eliminiše administrativni rad – kako biste mogli da provedete više vremena u proslavljanju svog uspeha.\nIstražite SAP CRM rešenja koja izlaze iz okvira prodaje Sales Force Automation\nSedam strategija za uspešniju prodaju\nIdejni lideri i analitičari se slažu da se prodaja promenila, a da biste vi i vaš tim bili uspešniji u poslovanju potrebno je da izađete iz okvira jučerašnjeg CRM-a. Vreme je da se angažujete i pobeđujete tokom čitavog puta koji prelazi vaš korisnik pri kupovini.\nDa li vaš tim prodaje može da se takmiči?\nOrganizacije koje prate faze potencijalnih kupaca i statuse u realnom vremenu pridobijaju 26% više kvalifikovanih potencijalnih klijenata u prodaji na godišnjem nivou.* Kakvo je stanje u vezi sa tim u vašem preduzeću?\nIsprobajte benchmarking u realnom vremenu Next\nDa li vodite relevantne razgovore u odgovarajuće vreme?\nUčestvujte u našoj online anketi kako biste procenili učinak angažovanja korisnika u svakoj fazi puta koji prelazi. Preuzmite svoj personalizovani izveštaj sa rezultatima i preporukama.\nKompanija Royal Cup Coffee and Tea povećava prodaju kafe i unapredila je angažovanje klijenata pomoću rešenja SAP Hybris Cloud for Sales. Ova kompanija je pojednostavila procese prodaje koji im daju prednost nad konkurencijom, precizno predviđanje i upravljanje u realnom vremenu. Royal Cup očekuje 100% rast prilika u procesu prodaje ove godine, kao i porast prihoda na 40% tokom sledećih 5-10 godina.\nCentar kompetencija za sektor izgradnje stanova kompanije Telekom Deutschland (Zentrum Wohnungswirtschaft) sa velikim uspehom nudi svoju optičku mrežu i usluge kompanijama koje se bave gradnjom stanova. U cilju boljeg upravljanja rastućom potražnjom, ovo odeljenje pojednostavljuje svoje prodajne procese i kreira efikasno upravljanje potencijalnim klijentima i prilikama pomoću rešenja SAP Hybris Cloud for Sales.\nPregis, globalni lider u inovativnim zaštitnim materijalima za pakovanje, izabrao je rešenje SAP Hybris Cloud for Sales with S/4 HANA u cilju rasta svog poslovanja i bržeg uvođenja novih proizvoda na tržište. Sada takođe ubrzavaju donošenje boljih poslovnih odluka preko napredne analitike i izveštavanja u realnom vremenu.\nSAP Hybris Cloud for Sales priče o uspehu\nPoslušajte najvažnije detalje od pet korisnika - Insight, Bentley i Sloan Global - o tome kako su i zašto izabrali SAP da im pomogne da uspostave bolje odnose sa korisnicima.\nDay & Zimmermann vodećim kompanijama pruža usluge izgradnje, inženjerske usluge, usluge popunjavanja osoblja i odbrane. Saznajte kako su angažovali svoje zaposlene u prodaji pomoću rešenja SAP Hybris Cloud for Sales – koje obezbeđuje pristup podacima korisnika u realnom vremenu uz niže troškove i manje zalaganja.\nOstvarite prodaju bilo kad , bilo gde - besplatna probna verzija\nPotrebno vam je rešenje SAP Hybris Cloud for Sales kako biste ostvarili prodaju na svakom mestu. Počnite već danas sa SAP Digital CRM rešenjem dizajniranim za manje timove u prodaji, ali sa velikim brojem mogućnosti koje ima i naša enterprise verzija, SAP Hybris Cloud for Sales. Budite spremni za nekoliko minuta i isprobajte neke od naših enterprise funkcija prodaje besplatno tokom 30 dana. Počnite već danas i recite nam šta mislite o tome!\nIsprobajte naš softver danas\nIstražite mogućnosti prodaje\nObezbedite uvid u mogućnosti prodaje, ispratite nove trendove i strategije – u ovom izveštaju iz istraživanja baziranom na mišljenjima dobijenim od 1220 globalnih poslovnih kupaca. Shvatite promenljivu dinamiku kupca i prodavca i saznajte kako da ostvarite još veću prodaju.\nPet glavnih strategija maloprodaje u 2015. godini\nSaznajte na koji način da odnesete pobedu na rafovima pomoću pet ključnih strategija maloprodaje. Izveštaj istraživanja koje je sprovela kompanija EKN objašnjava zašto i kako da implementirate strategije – i pokazuje kako proizvođači koriste njihove prednosti.\nPročitajte EKN izveštaj\nSaznajte više o rešenju SAP Hybris Cloud for Sales – kao i na koji način ovo rešenje može da vam pomogne da se uhvatite u koštac sa izazovima u prodaji. Uz bolje razumevanje korisnika, uključujući njihove jedinstvene izazove, industrije i poslovne ciljeve. Pročitajte rezime rešenja\nPovećanje efikasnost prodaje u realnom vremenu Pročitajte ovaj IDC izveštaj kako biste saznali o najnovijim tržišnim trendovima – i otkrijte kako možete da primenite nove strategije i moderna rešenja da biste povećali efikasnost prodaje u realnom vremenu, mobilnosti i društvenog poslovanja.\nIstražite najaktuelnije teme o prodaji i angažovanju korisnika\nNe propuste najnovije trendove, uvide i evoluciju u elektronskoj trgovini i angažovanju korisnika. Saradnja u prodaji + uvid u korisnike = uspeh\nKorišćenje svih informacija o korisnicima je jedini način za uspeh u današnjem svetu B2B prodaje. Uz funkcionalne alate sve to postaje lakše..\nDa li vašu ciljnu grupu zaista zanima digitalni marketing?\nMoguće da i 77 miliona očiju posmatra vaš sadržaj, ali da li ga zaista i vide? Da li vaše marketinške poruke zaista dopiru do željene publike?\nMalo preduzeće ne mora da podrazumeva malu prodaju\nPovećajte prodaju pomoću rešenja SAP Anywhere, paketa elektronske trgovine posebno kreiranog za mala preduzeća. Obezbedite svojim zaposlenima alate za predviđanje prodaje, digitalne prodaje i CRM-a koji im pomažu da prodaju više i brže – bez obzira na to gde se nalaze.\nSaznajte kako Pratite nas putem društvenih mreža


MNP: Nema ukidanja drugog stranog jezika u školama, a bilo bi dobro da postoji i treći - Zelena učionica\nMNP: Nema ukidanja drugog stranog jezika u školama, a bilo bi dobro da postoji i treći\nNema ukidanja drugog stranog jezika u školama, a bilo bi dobro da postoji i treći\nDirektor Zavoda za unapređivanje obrazovanja i vaspitanja Zoran Avramović rekao je danas da drugi strani jezik u školama u Srbiji neće biti ukinut i da bi bilo dobro da postoji i treći jezik.\n“Nema ukidanja drugog stranog jezika, bilo bi dobro da imamo i treći jezik, ali postoje granice u fondu časova”, rekao je Avramović na konferenciji posvećenoj usavršavanju nastavnika stranih jezika koju je organizovala Fondacija Tempus, a prenelo Ministarstvo prosvete.\nAvramović je naveo da se Zavod trudi da na najbolji način radi na usavršavanju nastavnika.\nMinistar prosvete, nauke i tehnološkog razvoja Srđan Verbić je rekao da su nastavnici stranih jezika u prednosti u odnosu na nastavnike ostalih predmeta, jer imaju sagovornike širom sveta, zajedničke standarde i zajedničku metodiku, a i grupa sa kojima mogu da razmenjuju iskustva je mnogo veća.\nVerbić je istakao da nastavnici stranih jezika imaju i jednu veliku mogućnost, koja može da postane prednost, a to je korišćenje savremenih tehnologija u nastavi.\n– Kod onih koji su motivisani, znamo koliko nove tehnologije unapređuju i ubrzavaju učenje stranih jezika – rekao je Verbić, dodajući da je najveći izazov obrazovanja kako motivisati i đake i nastavnike, kao da niko ne dovodi u pitanje nastavu drugog stranog jezika.\nNa konferenciji pod nazivom “Metodika nastave stranih jezika u osnovnom i srednjem obrazovanju” učestvuju predstavnici iz Austrije, Francuske Nemačke i Rusije, koji će govoriti o izazovima izvođenja nastave stanih jezika u tim zemljama, piše u saopštenju.\nDela Desanke Maksimović prisutna su u svakom razredu osnovne škole\n3 komentara na "MNP: Nema ukidanja drugog stranog jezika u školama, a bilo bi dobro da postoji i treći\nprofesor stranih jezika kaže:\n1 jula, 2016 u 9:30 pm\n2 jula, 2016 u 5:21 pm\n2 jula, 2016 u 5:27 pm


BITKOIN nastavlja VRTOGLAVO DA RASTE: Premašio 11.000 dolara! | Najnovije vesti - Srbija danas\n24.06.2019. • 10:06 Tanjug\nVrednost bitkoina je danas premašila 11.000 dolara na azijskom trgovanju.\nOvim je bitkoin dostigao najviši nivo u više od 15 meseci, jer su kriptovalute ponovo dospele u centar pažnje nakon promocije Fejsbukovog projekta vlastite virtuelne kovanice "libre".\nbitkoin vrednost rast Libra Fejsbuk\nBUDITE PAŽLJIVI: Ovo je fraza koju nikako ne smete izgovoriti na razgovoru za posao


Abe je najavio vanredno stanje koje će ciljati na glavni grad Tokio i šest ostalih prefektura – koje čine oko 44 odsto japanskog stanovništva – na period od oko mesec dana, izvestio je Rojters, prenosi Biznis info.\nPRIVREDA TRAŽI HITNU PRIMENU MERA Poslodavci apeluju: "Do 15. maja ko živ, ko mrtav"\n"Odlučili smo da proglasimo vanredno stanje jer smo zaključili da će brzo širenje virusa u celoj zemlji imati ogroman uticaj na živote i ekonomiju", izjavio je ranije u parlamentu.\nNjegov kabinet će takođe dovršiti paket podsticaja – koji je jednak 20 odsto ekonomske proizvodnje Japana – kako bi ublažio uticaj epidemije na treću najveću svetsku privredu.\nKOMŠIJE USVOJILE DRUGI PAKET EKONOMSKIH MERA Za podršku građanima i privredi još 75 miliona evra\nTRAMP POTPISAO ZAKON Paket ekonomske pomoći vredan 2.000 milijardi dolara\nOd danas novo RADNO VREME za prodavnice, kafiće, ali i TRŽNE CENTRE\nDa li zbog straha od krize, preventivno, ili iz nekih drugih razloga, ali nije retko da kompanije i u Srbiji i u svetu, pandemiju koriste kao izgovor za rezanje troškova, smanjenje plata pa čak i otkaze. Još u martu i aprilu često se moglo čuti kako su zarade rezane 10 do 20 odsto, a da je obim posla i prihoda kompanije ostao na istom nivou.\nNove mere u borbi protiv virusa korona stupaju danas na snagu. Jedna od tih mera u Beogradu jeste da svi objekti zatvorenog tipa do daljeg neće raditi od devet uveče do šest sati ujutru.\nŠirenje virusa već je donelo novine po kompanijama, radnici se u hodu sve brže navikavaju na nova pravila, a stav sve više građana, postaje da život mora da se nastavi, da mora da se radi i prilagođava. Novi Pravilnik o merama za rad koji stupa na snagu 11. jula, trebalo bi da doprinese većoj zaštiti, ali bi mogao da dovede i do bitnih izmena i u načinu i u uslovima rada.\nBIĆE ŽITA I ZA IZVOZ Paori zadovoljni prinosima, očekuju rast cene\nU Vojvodini žetva žita je u završnici. Prema podacima Poslovnog udruženja za unapređenje proizvodnje žita i uljarica "Žita Srbije" novi rod skinut je s oko 90 odsto površina pa se očekuje da tokom vikenda posao bude sasvim završen.\nSVE VIŠE GRAĐANA SAMI UPLAĆUJU DOPRINOSE Šta se dešava ako se prekine sa uplatama?\nU Srbiji u ovom trenutku 22.912 ljudi samostalno uplaćuje sebi doprinose po članu 15 Zakona o penzijskom i invalidskom osiguranju, čime stiču uslov da posle najmanje 15 godina uplaćenog staža steknu i penziju.\nKAZNE ZA RADNIKE DO 20.000 DINARA! Od sutra nove mere u firmama, a ceh za one koji ih ne budu poštovali i do miliona\nPravilnik koji stupa na snagu 11. jula daje poslodavcima rok od 30 dana da donesu plan primene mera za sprečavanje pojave i širenja epidemije zarazne bolesti. Taj plan je "sastavni deo akta o proceni rizika koji se donosi saglasno zakonu i propisima iz oblasti bezbednosti i zdravlja na radu".\nTURISTIMA 50 BESPLATNIH BORAVAKA U ITALIJI Način za promociju znamenitosti, a evo šta su uslovi\nPedeset besplatnih jednonedeljnih boravaka za posetioce u mestu Filinjano u italijanskom regionu Molize deo je inicijative za oživljavanje turizma, sektora koji je teško pogođen pandemijom virusa kovid-19.\nBORBA ZA SVAKOG GOSTA NEZAPAMĆENO NISKIM CENAMA Omiljeno srpsko letovalište prazno i vikendom\nUprkos tome što odmor u Budvi nije bio jeftiniji u proteklih deceniju i po, gostiju je desetak puta manje nego lani, na plažama praktično nema gužvi ni vikendom, ima dovoljno parking mesta, pa svi koji odmaraju kažu da je to pravi doživljaj, pišu podgoričke Vijesti.\nPILOTI MASOVNO OSTAJU BEZ POSLA Još jedna avio-kompanija najavljuje otkaze za 9.000 ljudi\nAviokompanija "Emirejts" će zbog krize izazvane pandemijom korona virusa verovatno otpustiti 9.000 ljudi, najavio je njen predsednik Tim Klark.\nOpština Budva uspela je da od kompanije "Global Montenegro" Mila Ðukanovića i njegovog kuma naplati poreski dug u iznosu od 111.000 evra.\nNEMA VIŠE POMOĆI Država danas isplaćuje poslednji minimalac, a onda slede NAJKRITIČNIJI meseci\nDržava danas isplaćuje minimalac za više od milion zaposlenih i to će biti poslednja runda državne pomoći za privredu. Prethodnih dana, u više navrata, se iz Nemanjine 11 moglo čuti kako država ne planira da ide sa dodatnim paketom podrške, a iz Ministarstva finansija je stigla i zvanična poruka da jeste teško, ali da ekonomiji ne preostaje ništa drugo nego da se prilagođava novonastalim okolnostima.\nOdložili početak letova na novim linijama iz Beograda\nAvio-kompanija Viz er je iznenada odložila početak letova na novim linijama iz Beograda.\nNemci ODLOŽILI dolazak, Železara ZAUSTAVILA PEĆ. Počelo je da se događa ono čega smo se PLAŠILI, a tiče se i RADNIH MESTA I PLATA\nDve informacije danas su pokazale da nam se dešava ono od čega smo ozbiljno strahovali. Nemački avio gigant MTU, koji je naveliko najavljivao dolazak u Novu Pazovu, obelodanio je da će zbog krize odložiti dolazak investicije u Srbiju za 6 meseci. Sat vremena kasnije, kineska kompanija HBIS, vlasnik železare u Smederevu, objavila je da je zaustavila proizvodnju u jednoj od dve visoke peći i najavila vraćanje u pogon "kada budu stvoreni tržišni uslovi za ponovno pokretanje".\nObezbeđivanje rada u smenama s manje ljudi, stroga higijena, zaposleni obavezno da prijavljuju simptome… samo su neka od propisanih pravila kojih ćemo ubuduće morati da se pridržavamo.\nSOKOBANJA RUŠI SVE REKORDE Strani investitori grade nove hotele, uskoro otvaranje projekta neuobičajenog za banje\nU Sokobanji je do kraja aprila 2019. zabeleženo 80.785 noćenja domaćih turista i 10.207 noćenja stranih turista. U odnosu na 2018. godinu to je povećanje od 21 odsto u pogledu broja domaćih noćenja i 46 odsto u broju stranih noćenja, kažu iz TO Sokobanja za eKapiju.\nTokom noći VIŠE OD 100 PREGLEDA zbog korone u KBC "Bežanijska kosa"\nAMSS: Umeren saobraćaj, dobri uslovi vožnje\n"Er Srbija" od danas ponovo leti na sezonskoj liniji Beograd-Nica\nZAROBLJENI U KANDŽAMA KORONE Ako sa svakim popuštanjem mera virus počne da "divlja", da li to znači da ćemo stalno živeti pod nekim novim pravilima?


Advokati i primena novog ZKP\npetak, 12 april 2013 18:08\n11.04.2013 Primena Zakonika o krivicnom postupku po?ela je 15. januara 2012 godine za krivicna dela organizovanog kriminala i ratnih zlocina, dok je u ostalim predmetima pocetak primene predvi?en za 01. oktobar ove godine. Zbog toga su Advokatska komora Srbije i organizacija Partneri za demokratske promene Srbija, u saradnji sa Advokatskom komorom Sapca, danas u Valjevu organizovali seminar na kome su nova rešenja razmatrana sa pozicije advokature.\nAdvokati i Novi Zkp\nRadna verzija Nacionalne strategije za reformu pravosudja\nutorak, 19 mart 2013 08:18\nRadna verzija Nacionalne strategije za reformu pravosudja 2013.\nKomentare na radnu verziju Nacionalne strategije za reformu pravosu?a mogu?e je slati do 20.3.2013.\nTekst radne verzije Nacionalne strategije za reformu pravosu?a 2013(srpski)\nZnacaj sudjenja za ratne zlocine\npetak, 22 februar 2013 05:34\nU petak, 22. februara 2013. godine. Skup je zakazan u 15 casova u sali Viseg javnog tuzilastva u Valjevu\nNa tribini ce govoriti:\nJelena Vladisavljev, Tuzilastvo za ratne zlocine Republike Srbije\nDragan Pjevac, predsednik UO Koordinacije srpskih udruzenja porodica nestalih lica sa prostora bivse Jugoslavije\nIvan Jovanovic, pravni savetnik u Misiji OEBS u Srbiji.\nponedeljak, 17 septembar 2012 17:25\nMinistar pravde i drzavne uprave Nikola Selakovic izjavio je da povecan obim krivicnih postupaka i njihova kompleksnost kao i potreba zastite osnovnih ljudskih prava i sloboda iziskuju reakciju pravne države u cilju obezbedjivanja funkcionalnog i efikasnog krivicnog sudskog sistema i jacanja poverenja u pravosudje.\nAKSrbije je formirala svoju Radnu grupu za izmenu ZKP


"Za samo pet mjeseci imamo formirano blizu 400 novih predmeta, pokrenuto je sedam istraga od čega pet u blasti korupcije" (rtcg.me) Rutović je na Nacionalnoj antikorupcijskoj konferenciji, koju je organizovala Mreža za afirmaciju nevladinog sektora (MANS), rekao da je Specijalno državno tužilaštvo, od jula kada je formirano, ostvarilo prepoznatljive rezultate.\n"Za samo pet mjeseci imamo formirano blizu 400 novih predmeta, pokrenuto je sedam istraga od čega pet u blasti korupcije, a dva u oblasti organizovanog kriminala", rekao je Rutović.\nU toku je, kako je naveo, sedam finansijskih istraga – pet zbog koruptivnih djela i dvije zbog krivičnog djela organizovanog kriminala. "U dva slučaja okončan je postupak za trajno oduzimanje imovine, i čeka se odluka suda po zahtjevu tužioca", rekao je Rutović.\nOn je dodao da je privremeno blokirana imovina za dva pravna lica, za koja imovinska korist iznosi najmanje 50 miliona eura. "Nastavak evropskih i evroatlantskih integracija zahtijeva jačanje vladavine prava, a uloga državnog tužilaštva u postizanju rezultata u toj oblasti je izuzetno značajna. Zato će borba protiv korupcije i organizovanog kriminala biti intenzivirana", poručio je Rutović.\nOn je naglasio da je oduzimanje nezakonito stečene imovinske koristi najefikasnija preventiva protiv korupcije i organizovanog kriminala.\nViši policijski savjetnik u američkoj Ambasadi, Džef Palmer, kazao je da je neophodno imati adekvatne mehanizme koji će omogućiti potpuno oduzimanje imovine nakon njenog "zamrzavanja".\n"Ako izgubimo slučaj, kriminalci mogu da tuže državu i da traže povraćaj svojih sredstava. Ako država mora da plati pola miliona dolara odštete, to će da obeshrabri Vladu da nastavi sa takvim slučajevima", upozorio je Palmer.\nViši tužilac u Tužilaštvu Hamburga, Gerhald Brinker, rekao je da je u otkrivanju krivičnih djela uloga medija veoma važna.\n"U Njemačkoj kažemo da je to snaga države, i njihova misija je da otkriju bilo kakvo činjenje koje je u suprotnosti sa zakonom", rekao je Brinker. Kako je naveo, uloga nevladinog sektora (NVO) ograničena osnovnim ustavnim pravima.\n"Mora se poštovati princip nezavisnosti rada NVO. Njihov rad mora biti oslobođen bilo kakvog uticaja sa strane, naročito iz inostranstva", rekao je Brinker.\nIzvor: Vebsajt RTCG, 10.12.2015.


Vesti online / Vesti / Tema dana / Vulinov trošak od milion evra državna tajna\nVulinov trošak od milion evra državna tajna\nPosle optužbi o zloupotrebi funkcije u vezi s konkursom za projekte na račun ministra za rad, socijalna i boračka pitanja Aleksandra Vulina, stigla je još jedna. Skupština AP Kosova i Metohije saopštila je da je Vulin, bivši šef Kancelarije za KiM "za nabavku i postavljanje nadzornih kamera u Kosovskoj Mitrovici 2012. utrošio gotovo 106 miliona dinara, odnosno milion evra".\nAleksandar Vulin kupio kamere za milion dolara, ali one nikada nisu postavljene\nU isečku iz navodnog ugovora koji je AP KiM prosledila medijima uz saopštenje vidi se da je naručilac Kancelarija za KiM, izvođač radova "DBS Konsel Security service" iz Beograda, a da je uplata obavljena uz posredovanje opštine Zvečan. Kako tvrdi AP KiM, u ugovoru se vidi da je ta suma novca "uplaćena avansno i bez tendera, a da te iste kamere nikada nisu ni postavljene u Kosovskoj Mitrovici".\nKupovinom kamera i načinom poslovanja Kancelarije za KiM bavio se anketni odbor Skupštine Srbije čiji je posao bila provera trošenja sredstava iz budžeta Republike Srbije u proteklim godinama. Na Odboru za Kosovo i Metohiju Skupštine Srbije rečeno je da je kupovina proglašena "državnom tajnom".\n- Tokom predizborne kampanje (2012) predsednik Vlade Srbije i predsednik SNS-a govorio je da će kroz javne nabavke uštedeti 600 miliona evra, a stvarnost je sasvim drugačija. Aleksandar Vulin je za nabavku i postavljanje kamera u Kosovskoj Mitrovici potrošio 106 miliona dinara bez ikakvog tendera. Kuriozitet je da tih kamera u Mitrovici nigde nema, a neposredno posle tog posla, ministar je rešio svoje stambeno pitanje u Beogradu. Ovo nije ništa novo, o tom poslu i načinu funkcionisanja Kancelarije za KiM govorilo se i na sednicama Odbora za KiM Skupštine Srbije, ali iz Kancelarije su stizali odgovori da je to državna tajna - navodi se u saopštenju koje potpisao predsednik skupštine AP KIM Dobrosav Dobrić.\nU tekstu se još tvrdi da "nabavka kamera nije jedini problematičan posao Kancelarije za KiM".\n"To je i kupovina uniformi, radnih odela, odeće i obuće - vozila za više od šesto pripadnika civilne zaštite, što je opet Kancelarija proglasila za državnu tajnu. Neobično je i to da se Aleksandar Vulin predlaže za počasnog građanina Kosovske Mitrovice, imajući u vidu sumu od milion evra kojom je oštetio sam grad", ističe se u saopštenju.\nPetak 05.12.2014. 08:39\nZato je "pala" vila na Dedinju sa bazenom...\nPetak 05.12.2014. 12:06\nJako je bitno da se on skucio pa sada moze da nastavi sa svojim lepim pricama o solidarnosti.\nPetak 05.12.2014. 13:17\nMora gosodin Vulin da dobije nekakvu nagradu zato što Mi konstantno viri iz anusa i urla na sve one koji Me mrze.


Nema zaraženih u Smederevu, ni obolelih na teritoriji Podunavskog okruga - podunavlje.info\nNema zaraženih u Smederevu, ni obolelih na teritoriji Podunavskog okruga\nSMEDEREVO 17. mart 2020 – Gradonačelnica Smedereva dr Jasna Avramović danas je na konferenciji za novinare informisala predstavnike medija, preko njih i javnost, o odlukama Štaba u vezi sa epidemiološkim stanjem u gradu i onim šta se preduzima na prevenciji i zaštiti. Najbitnija vest je da i dalje na teritoriji grada Smedereva nema pozitivnih na virus, a ni na području Podunavskog okruga, prema poslednjim informacijama, nema obolelih.\nInače, kako je ponovljeno, informacije o broju eventualno obolelih i testiranih ovlašćen je da daje samo Zavod za javno zdravlje u Požarevcu. U Zavodu, gde se mogu dobiti sva obaveštenja u vezi sa trenutnom situacijom i saveti šta činiti, za one koji imaju određene simptome ili sumnjaju u svoje zdravstveno stanje, osim fiksnog 012/222-568, koji radi samo do 15 časova, uvedeni su i mobilni – 064/864-0928 i 064/808-4486,koji će biti svima koji imaju pitanja na usluzi do 22 sata.\nŠto se Smedereva tiče, nabavljena su sva neophodna dezinfekciona sredstva, maske i rukavice, čulo se danas, ima ih u apotekama, ali ostaje molba građanima da ih ne kupuju u većim količinama kako ne bi pravili nestašice, jer će se sukcesivno ova roba nabavljati.\nHigijensko-epidemiološka služba Doma zdravlja u Smederevu zadužena je uradi uputstvo za zaštitu i dezinfekciju građana i objekata od korona virusa, kao i da bude na usluzi medijima, kako bi građani bili upoznati sa najnovijim informacijama o stanju na teritoriji grada.\nJavno komunalno preduzeće „Zelenilo i groblja“ dobilo je zaduženje da dezinfikuje sve rukohvate na pijacama, a da se na ulazu u zatvoreni deo, Mlečnu pijacu, obezbedi sunđer ili otirač za dezinfekciju obuće prilikom ulaska. Svi prodavci na Mlečnoj pijaci moraju da imaju rukavice, maske i dezinfekciona sredstava kojima će posle ulaska izvesnog broja mušterija, ne više od četiri, vršiti dezinfekciju svih radnih površina.\nZaključak je i da direktori svih javnih preduzeća i ustanova formiraju mini krizne štabove, kako bi obaveštavali svoje zaposlene o novonastaloj situaciji i donosili odluke o radu u toku trajanja vanrednog stanja. U obavezi su i da sva obaveštenja u vezi sa radom svojih preduzeća i ustanova oglase na njihovim sajtovima.\nOdeljenje za urbanističko-komunalne i imovinske i pravne poslove zaduženo je da obavesti upravnike i profesionalne upravnike zgrada da pojačaju higijenu održavanja zgrada, kao i da ih obavesti o samostalnoj nabavci dezinfekcionih sredstava.\nS obzirom da decu ne idu u škole, autobuski saobraćaj u gradu radi u režimu letnjeg raspusta. Autobusi se dezinfikuju posle tura, a određen je i minimalni razmak između putnika od jednog metra. Ukinut je noćni prevoz, poslednji polazak autobusa je u 23 časa, na liniji za povratak radnika Železare.\nPonovljeno je da je Crveni krst zadužen da u saradnji sa Centrom za socijalni rad obiđe lica starija od 65 godina, one kojima je neophodna pomoć i da ugroženima dostave pakete sa namirnicama. Kol centar, sa brojevima telefona koje smo juče objavili, dopunjen je još jednim – 062/80-30-874, na koji se mogu javiti stariji od 65 godina i oni koji su, po savesti, sami sebe stavili u izolaciju, a kako bi mogla da im budu pružene sve usluge koje su im potrebne. U toku jučerašnjeg dana javilo se 66 takvih, od jutros bilo ih je još 11 koji su se javili za pomoć ili savet.\nJoš jednom je upućen apel sugrađana da ne prave veštačke nestašice kupovinom artikala u velikim količinama, kao i da ne prave gužve. Za manje prodavnice propisano je da u njima odjednom može da bude najviše četiri mušterije, a da razmak u redovima u većim treba da bude metar i po.\nPosle naredbe o skraćenju radnog vremena ugostiteljskim u objektima inspekcijske službe će kontrolisati njeno sprovođenje, baš kao i ograničenje na 50 ljudi u objektu.\nTender za izradu planske dokumentacije aerodroma na Srebrnom jezeru\nOko osam hiljada ljudi u Srbiji u samoizolaciji\n26/10/2021, 2:21 pm


Serena: Živjeli smo u dvosobnoj kući sa sedam ljudi – BiGportal.ba\nSerena: Živjeli smo u dvosobnoj kući sa sedam ljudi\nJedna od najboljih teniserki svih vremena, Serena Vilijams tokom odrastanja nije imala ni blizu onoliko novca koliko je zaradila tokom uspešne karijere.\nSve je to po njenom mišljenju poteklo od roditelja i načina na koji su je vaspitavali.\n“Nikada nisam osećala nedostatak novca. Gledajući unazad, ne mogu da se načudim kako smo živeli u dvosobnoj kući sa još sedmoro ljudi. Ne znam kako su roditelji uspevali da se tako osećam, ali jesu i to je nešto zaista posebno”, kaže Serena.\n“I kada sam došla do novca, nisam osetila potrebu da kupim ovo ili ono ako mi nije potrebno i to je odličan način za odrastanje”, napominje Vilijams i dodaje da se tako uči kako se donose dobre, a kako loše finansijske odluke.\nVilijams je samo prošle godine zaradila 27 miliona dolara, dok je od nagrada zaradila 84 miliona dolara tokom karijere. Od tenisa trenutno pauzira zbog trudnoće, ali se njime nikada nije bavila zbog novca.\n“Nikada nisam igrala zbog novca – samo sam mislila da hoću da izađem tamo i uhvatim trofej”, rekla je Vilijams. Ona je nedavno poslovnom menadžeru Maveriku Karteru rekla da ne zna koliko novca je zaradila tokom karijere.\n“Samo stavim novac u banku”, rekla je osvajačica 23 Grend slem titule.


Obama: Prošlo je vreme odgađanja neprijatnih odluka\nBarak Obama, koji je u utorak položio zakletvu kao 44. američki predsednik i prvi afroamerikanac na toj funkciji u istoriji, poručio je da se svet menja i da se i Amerika mora menjati. Obama je jasno rekao da će SAD početi da prepuštaju Irak njegovom narodu i da će uspostaviti mir u Avganistanu.\nNovi predsednik Barak Obama izjavio je danas da je za Ameriku došlo vreme da potvrdi plemenitu ideju da su svi ljudi jednaki, slobodni i da svako zaslužuje priliku da ostvari svoj deo sreće.\n"Potvrđujući veličinu naše nacije, shvatamo da veličina nikada nije poklonjena. Ona se mora zaslužiti", rekao je Obama na inauguraciji za 44. predsednika SAD u Vašingtonu.\nOn je podsetio na generacije anonimnih muškaraca i žena koje su naselile Ameriku, vredno radile, borile se za nju u ratovima i u njoj videle nešto više od "zbira individualnih ambicija, veće od svih razlika zasnovanih na rođenju, blagostanju ili političkim stavovima".\nNavodeći da je to putovanje koje SAD i danas nastavljaju, Obama je upozorio da je "vreme tapkanja u mestu, vreme čuvanja uskih interesa i odgađanja neprijatnih odluka sigurno prošlo".\n"Gde god se okrenuli, ima posla. Stanje ekonomije poziva na akciju, hrabru i brzu, i mi ćemo delati, ne samo da bismo stvorili nova radna mesta, već i položili nove osnove za rast", rekao je Obama.\nOn je rekao da će se graditi putevi i mostovi, električna mreža, nauka zauzeti mesto koje zaslužuje, a tehnološka čuda upotrebiti za unapređenje zdravstvene zaštite.\n"Upregnućemo sunce i vetrove i tlo kako bi pokretali naše automobile i naše fabrike. Transformisaćemo naše škole i univerzitete kako bi izašli u susret zahtevima novog doba. Sve to možemo da učinimo. I to ćemo i učiniti", rekao je Obama.\nNapominjući da se ne postavlja pitanje da li je tržište nešto dobro ili loše, Obama je rekao da je sadašnja ekonomska kriza pokazala da "bez budnog oka, tržište može da izmakne kontroli i da nijedna država ne može više da napreduje ako favorizuje samo bogate".\nGovoreći o bezbednosti i odbrani SAD, Obama je kao pogrešnu odbacio nužnost izbora između bezbednosti i ideala i podsetio da su upravo tvorci SAD, suočeni sa velikim opasnostima, napisali deklaraciju kojom se jamče vladavina prava i ljudska prava.\nOn je "svim narodima i vladama...od velikih prestonica do najmanjeg sela" poručio da je "Amerika prijatelj svih država i svakog muškarca, žene i deteta koji žele mirnu i dostojanstvenu budućnost" i da su SAD "ponovo spremne da predvode".\n"To je smisao naše slobode i naše vere - zbog čega se muškarci, žene i deca svih rasa i veroispovesti mogu pridružiti proslavi na ovom veličanstvenom mestu i zašto čovek, čijeg oca pre 60 godina možda ne bi uslužili u lokalnom restoranu, može da stoji pred vama i položi najsvečaniju zakletvu", rekao je Obama.\nPrema njegovim rečima, snaga ne može sama da zaštiti SAD, već ta snaga Amerike proističe iz njene mudre primene i iz pravednosti američkih ciljeva, iz pružanja primera i iz vrednosti kao što su poniznost i uzdržanost.\n"Vođeni ponovo tim principima, možemo da se uhvatimo u koštac sa novim pretnjama koje zahtevaju još veće napore - još veću saradnju i razumevanje među narodima", rekao je Obama.\nOn je rekao da će SAD početi "odgovorno da prepuštaju Irak njegovom narodu i iskovati teško zaslužen mir u Avganistanu".\n"Sa starim prijateljima i bivšim neprijateljima radićemo neumorno da smanjimo nuklearnu pretnju i da vratimo unazad obim zagrevanja planete", obećao je novi američki predsednik.\n"Što se tiče muslimanskog sveta, želimo novi put napred, zasnovan na zajedničkim interesima i uzajamnom poštovanju. Onim liderima širom sveta koji žele da seju konflikte, ili da za slabosti svojih društava krive zapad, znajte da će vam narod suditi po onom što možete da izgradite, a ne onom što uništite", rekao je Obama.\nObama je obećao da će SAD pomoći siromašnim narodima, a narodima koji uživaju blagostanje kao i SAD poručio je:\n"Više ne možemo sebi da priuštimo indiferentnost prema patnjama izvan naših granica, niti možemo da trošimo svetske resurse bez obzira na posledice".\n"Svet se promenio i mi moramo da se menjamo sa njim", rekao je novi američki predsednik.\nPogledajte video sa inauguracije


1. Stepen ugrađenosti mera/odredbi kojima se obezbeđuje kažnjavanje svih dela seksualnog nasilja i silovanja usklađeno sa definicijom iz Konvencije, u relevantne zakone/podzakonska akta/strategije i politike.\n2. Broj prijava seksualnog nasilja, uključujući silovanje žena podnetih policiji i drugim organima/službama (socijalne službe, javno tužilaštvo, zdravstvene ustanove, relevantne nevladine organizacije), razvrstanih prema polu i odnosu sa učiniocem, na godišnjem nivou.\n3. Procenat prijava seksualnog nasilja, uključujući silovanje žena koje primi javno tužilaštvo, u odnosu na ukupni broj ovih prijava podnetih relevantnim službama, na godišnjem nivou.\n4. Procenat pokrenutih krivičnih/prekršajnih postupaka za dela seksualnog nasilja, uključujući silovanje žena u odnosu na ukupni broj ovih prijava podnetih relevantnim službama, na godišnjem nivou.\n5. Procenat pravosnažnih/konačnih sudskih presuda za dela seksualnog nasilja, uključujući silovanje žena u odnosu na ukupni broj ovih prijava podnetih relevantnim službama, na godišnjem nivou.\n6. Procenat izrečenih efektivnih kazni zatvora za dela seksualnog nasilja, uključujući silovanje žena u odnosu na ukupan broj ovih prijava (okončanih sudskih postupaka), na godišnjem nivou.


“ČETVORKA” NA OVERI: Zvezda protiv Kluža za plasman u grupnu fazu Lige Evrope (FOTO) – Nacionalist\nby nacionalist August 25, 2021, 8:05 pm 1.6k Views\nBEOGRADSKI “poker” trebalo bi da se ispostavi kao dovoljan za fudbalere Crvene zvezde, koji su doputovali u Kluž na sutrašnji revanš meč plej-of kvalifikacija za Ligu Evrope (20.30, Arena 1, RTS 2).\nOvera plasmana u petu uzastopnu evropsku jesen ne bi smela da se dovodi u pitanje, naročito posle inspirisanog i nadahnutog izdanja prošlog utorka, kada je rumunski šampion razbijen u grotlu “Marakane” (4:0).\n– Ne zanima nas rezultat iz prve utakmice, u tom nekom smislu da ćemo izaći na teren kao da je 0:0. Ne smemo da se opustimo, niti da budemo uljuljukani, ali znajući kako funkcionišemo i kroz razgovore sa saigračima, vidim da će pristup biti pravi. Igra protiv Kluža je bila sjajna i navijačima “dugujemo” još jednu takvu fudbalsku predstavu. Stoga, mogu odgovorno da tvrdim da ćemo na teren izaći maksimalno fokusirano i bez opuštanja – kazao je Zvezdin vezista uoči ukrcavanja u avion za Rumuniju.\nPremija za ulazak u međunarodni kup vredna je 6,67 miliona evra (tri miliona i 600.000 plasman, uz tri miliona na osnovu 22. mesta na UEFA rang-listi). Takođe, za svaku pobedu u grupnoj fazi, crveno-belima bi pripadalo po 630.000 evra, remi se premira sa 210.000, dok je Evropska kuća fudbala za prvo mesto u grupi svog drugog po snazi takmičenja spremila nagradu u vrednosti 1.100.000, drugo je “teško” 550.000, a treće vodi u plej-of Lige konferencija.


Helenik plan, šta to bi? - JuGmedia\nNIŠ – Preduzeća iz Srbije, koja su pre 12 godina konkurisala za 46,5 miliona evra bespovratnih sredstava na osnovu „Helenik plana“, mogu da očekuju da konačno dođu do novca.\nJer, evropski ekspert za lokalni razvoj i zapošljavanje, Janis Sofijanopulos, potvrdio je da je javni administratorni inspektor preporučio grčkom ministarstvu inostranih poslova da – u što kraćem roku – ispuni svoje obaveze.\nZa Srbiju bi, po rečima Sofijanopulosa – koji je, preko svoje kompanije i Privredne komore Srbije, promovisao ovaj program – to značilo novih od dve do tri hiljade radnih mesta…\nOd 95 srpskih preduzeća, samo ih je šest dobilo sredstva, ali to je tek 13,2 odsto od ukupne sume predviđene za Srbiju. Ostali već 12 godina čekaju odgovor koji, inače – po grčkim zakonima – moraju da dobiju u roku od tri meseca. Tako se i došlo do paradoksalne situacije da su Albanija, Bugarska i Rumunija u potpunosti iskoristile sredstva iz ovog programa – bez obzira na ekonomsku situaciju u Grčkoj.\nInače, zvanična Atina sama se obavezala i potpisala međunarodne ugovore koje mora da ispuni, a vreme delimično pokušava da „kupi“ donošenjem zakona po kojem se završetak „Helenik plana“ odlaže do 2020. godine. Ipak, ključnu ulogu trebalo bi da ima Vlada Srbije, koja samo treba da traži ono što joj je obećano. Jer, našoj zemlji i te kako bi dobro i došlo da se u privredni sistem „ubrizga“ više od 40 miliona evra, tim pre što su preduzeća imala troškove prilikom konkurisanja: od 7.000 do 10.000 evra.\n„Pitanje je koliko će tih firmi uopšte uspeti da dočeka 2020. – kaže Dejan Mitić, jedan od saradnika na pomenutom projektu.\n„Grčka vlada redovno u svom budžetu predvidi sredstva za ove namene, ali ih nikada ne podeli, jer ih iz Srbije niko ne traži.\nPo „Helenik planu“, saznajemo, Grčka se obavezala da Srbiji obezbedi 183 miliona za javne investicije, odnosno Koridor 10, te još 46,5 milione evra za jačanje privatnog sektora. I, dok su za završetak Koridora svi zainteresovani, izgleda da u Srbiji nema nikoga ko bi se borio i lobirao za preduzeća.\nTri nama susedne zemlje – od novca iz „Helenik plana“ – obezbedile su čak 3.000 radnih mesta. Albanija je uposlila 480 radnika, Bugarska 1.582, a Rumunija 944. U Srbiju je stiglo šest miliona evra, na osnovu kojih je uposleno 375 ljudi.\nCvele na Vlada Srbije donela odluku da ograniči cene brašna, šećera, ulja, svinjskog mesa i mleka\nBUDŽET na Udruženje građana „I ja se Pitam“ poziva gradsku vlast da se izjasni kako će organizovati javnu raspravu o budžetu\nAleksandar Belivucic na Vlada Srbije donela odluku da ograniči cene brašna, šećera, ulja, svinjskog mesa i mleka\nnemam plan na Za Leskovac-zajedno poziva na okupljanje 4.decembra na Širokoj Čaršiji\njana na Za Leskovac-zajedno poziva na okupljanje 4.decembra na Širokoj Čaršiji\nCvele on Vlada Srbije donela odluku da ograniči cene brašna, šećera, ulja, svinjskog mesa i mleka\nBUDŽET on Udruženje građana „I ja se Pitam“ poziva gradsku vlast da se izjasni kako će organizovati javnu raspravu o budžetu\nAleksandar Belivucic on Vlada Srbije donela odluku da ograniči cene brašna, šećera, ulja, svinjskog mesa i mleka\nnemam plan on Za Leskovac-zajedno poziva na okupljanje 4.decembra na Širokoj Čaršiji\njana on Za Leskovac-zajedno poziva na okupljanje 4.decembra na Širokoj Čaršiji


Od petka do nedelje na programu su svi mečevi 4.kola Linglong Tire Super lige Srbije u takmičarskoj sezoni 2019/20. Bićete u prilici da pratite direktan televizijski prenos dva izuzetno zanimljiva susreta, Crvena zvezda – Mladost i Napredak – Partizan.\nCRVENA ZVEZDA – MLADOST (09.avgust, 20:00 časova, TV Arena sport 1)\nPrvi meč 4.kola Linglong Tire Super lige Srbije igra se na stadionu ’’Rajko Mitić’’ gde domaća Crvena zvezda dočekuje goste iz Lučana, ekipu Mladosti. Domaćin ima ulogu favorita, ali će biti zanimljivo videti kako će kratka pauza nakon napornog evropskog okršaja uticati na igru aktuelnog šampiona. Crveno-beli su do sada odigrali dva susreta, zbog odlaganja susreta sa ekipom Voždovca, zabeleživši pobede u duelima sa ekipama Javor Matisa (2:0) i niškog Radničkog (2:0). Lučanci su u prva tri prvenstvena kola savladali ekipu Radnika (2:1), pretrpeli poraz u duelu sa ekipom TSC-a (5:1) i podelili bodove u duelu sa ekipom Proletera (1:1). Obezbeđen je direktan televizijski prenos ovog susreta na prvom programu TV Arena sport, sa početkom u 20:00 časova.\nNAPREDAK – PARTIZAN (11.avgust, 19:00 časova, TV Arena sport 1)\nDerbi meč 4.kola Linglong Tire Super lige Srbije igra se na stadionu ’’Mladost’’ u Kruševcu gde domaći Napredak dočekuje goste iz Beograda, ekipu Partizana. Mečevi ova dva tima uvek su bili izuzetno zanimljivi i uzbudljivi, pa se bez obzira na slabiju formu domaćina očekuje odličan fudbal i lepa atmosfera. Kruševljani su u prva tri prvenstvena kola doživeli isto toliko poraza, u susretima sa ekipama Čukaričkog (1:0), Vojvodine (0:2) i Inđije (1:0). Beograđani su do sada odigrali meč manje, zbog odlaganja susreta sa ekipom Javor Matisa, zabeleživši pobede u duelima sa ekipama Inđije (0:1) i Mačve (4:0). Obezbeđen je direktan televizijski prenos ovog susreta na prvom programu TV Arena sport, sa početkom u 19:00 časova.


Jeremić: Na redu pravosudni organi\nSrpkinja sa Kosova, Miljana Minić drži fotografije svog oca i brata koji su nestali tokom rata 1998 - 1999.\nSrpski tužilac za ratne zločine Vladimir Vukčević izjavio je da, bez obzira na funkciju, niko sa Kosova ne može biti aboliran odgovornosti u umešanost nelegalnom trgovinom organima, dok ministar spoljnih poslova Srbije Vuk Jeremić podseća da su sada na redu pravosudni organi.\nSrpski šef diplomatije rekao je da je zadovoljan što je Komitet Parlamentarne skupštine Saveta Evrope usvojio izveštaj izvestioca Dika Martija o trgovini ljudskim organima na Kosovu i naglasio da će Srbija učiniti sve da se ovaj slučaj ne zataška.\n"Ovo je veliki moralni test za međunarodnu zajednicu. Ovo su užasne optužbe i one se moraju do kraja ispitati, istražiti i ova stvar ne sme biti gurnuta pod tepih“, izjavio je Jeremić.\nNa zasedanju Komiteta Parlamentarne skupštine Saveta Evrope Srbiju je u Parizu predstavljala poslanica Demokratske stranke, Nataša Vučković, koja kaže da je delegacija Srbije čestitala Diku Martiju na hrabrom izveštaju.\n"Ono što je važno je da su svi istakli pre svega veliku iznenađenost i šokiranost zbog činjenica, koje Dik Marti iznosi u svom izveštaju. Dik Marti je sam na početku rekao da njegov izveštaj nije krivična istraga i da ona utvrđuje činjenice, nego da on želi da doprinese da svi nadležni organi i međunarodni istražni organi pokrenu stvarne istrage o pitanjima koja su već dugo godina pokrivena, kako on kaže, zidom ćutanja i velom velike tajne“, rekla je Vučković.\nTužilac za ratne zločine Vladimir Vukčević novinarima je danas u Beogradu rekao da je njegova kancelarija bila upoznata sa eventualnim akterima u aferi trgovine organima, ali nije želeo da iznosi konkretna imena.\n"Mi smo odmakli u našoj istrazi i dalje od ovoga što je predstavljeno u izveštaju Dika Martija, prema tome mi imamo određena imena, ali o imenima ne bih", rekao je Vukčević.


Saarbrücker Zeitung: Ne odgovara svima na zapadu istina o Srebrenici - Klix.ba\nBiH Saarbrücker Zeitung: Ne odgovara svima na zapadu istina o Srebrenici\nSaarbrücker Zeitung: Ne odgovara svima na zapadu istina o Srebrenici\n15.7.2006. u 12:36\nZa žrtve koje su preživjele masakar u Srebrenici i članove njihovih najbližih nije nikakva utjeha što je jučer u Den Haagu počelo suđenje sedmorici nižerangiranih koji su osumnjičeni da su počinili zločin u tome gradu, piše u subotu njemački list Saarbrücker Zeitung.\nGlavni optuženi general Ratko Mladić te bivši vođa bosanskih Srba Radovan Karadžić, jedanaest godina nakon masakra, još uvijek se nalaze na slobodi. To je sramota za međunarodnu zajednicu, piše ovaj list.\nSaarbrücker Zeitung dodaje da je međunarodna zajednica zakazala već 1995. godine kada su Ujedinjeni narodi srebreničku enklavu proglasili "zastićenom zonom".\nDo sada ni kaznene mjere Evropske unije koje je ona poduzela protiv Srbije, prije svega u okviru razgovora o pristupu te zemlje Uniji, nisu pokazale nikakvu djelotvornost. Tako ostaje sumnja da i na Zapadu ima onih odgovornih kojima ne odgovara da istina šta se dešavalo u Srebrenici ugleda svjetlo dana kada se pred sucem u Den Haagu nađu Mladić i Karadžić, piše pored ostaloga njemački list Saarbrücker Zeitung.


Politika - Blic Sport\nNajbolji teniser sveta Novak Đoković izjavio je za francuski “Lekip” da uvek pokušava da predstavi svoju zemlju u najboljem mogućem svetlu.\nZAŠTO SRPSKI SPORTISTI TRPE NEPRAVDE "Smešno je to koliko nas ne vole, a ne možemo im NIŠTA"\nVelike, moćnije i uticajnije zemlje imaju privilegije u svim segmentima života, pa tako i u sportu. To bi moglo da bude objašnjenje svih situacija u kojima su se našli srpski sportisti, i u kojima su sudije skoro uvek prevagnule na stranu nekih drugih - iz moćnijih država.\n- Snašao me je mulj društvene katastrofe izazvane višedecenijskim poplavama nemorala, neznanja, nestručnosti, poltronstva, partijskog članstva...\nIN MEMORIAM Đorđe Smiljanić\nU Beogradu, u 53. godini posle kraće i teške bolesti preminuo je Đorđe Smiljanić (9. april 1963. – 13. januar 2016), novinar Sportske rubrike „Politike”.\nTENISKI KRALJ ĐOKOVIĆ Politiku pratim, ali trenutno ne vidim sebe u njoj\nTeniski svet će u pauzi do kraja godine tražiti pitanje na odgovor kako zaustaviti maestralnog Novaka Đokovića. Posle najbolje sezone u istoriji tenisa, naš teniser je u centru pažnje, a u Londonu je našao vremena da odgovara i na pitanja novinara o politici.\nSol Kembel prelazi u političare\nBivši fudbalski reprezentativac Engleske Sol Kembel mogao bi uskoro da započne političku karijeru, prenosi britanski San.\nUdruženje novinara Srbije saopštilo je danas da je veoma zabrinuto zbog, kako je navelo, kleveta koje je trener košarkaša Partizana Duško Vujošević izneo na račun urednika sportske rubrike lista "Politika" Aleksandra Miletića.\nPreminuo cenjeni sportski komentator Risto Kubura\nNovinar i dugogodišnji sportski komentator Risto Kubura umro je jutros u Beogradu u 64. godini, saopštilo je Udruženje novinara Srbije, čiji je Kubura bio član.\nOlimpijska vicešampionka u streljaštvu Ivana Maksimović rekla je da se u principu zalaže za odvajanje sporta i politike, ali da misli da je to nemoguće.\nGebreselasije planira političku karijeru\nLegendarni atletičar Hajle Gebreselasije rekao da planira da se kandiduje na parlamentarnim izborima u Etiopiji 2015. godine.\nSerija "Blica" - 50 najmoćnijih u sportu: Neraskidiva veza sporta i politike\nSportom u Srbiji u 2012. godini manje su dominirali sportisti, a više političari, biznismeni i menadžeri. Iako je godina na izmaku bila olimpijska, iako smo u Londonu osvojili četiri medalje, pamtićemo je više po stvarima koje su se dešavale van sportskih borilišta, a koje su u pojedinim slučajevima bile i dramatičnije od poslednjih minuta nekog važnog meča.\nBorovčanin u 33. godini završio boksersku karijeru, okreće se politici\nSrpski bokser i šampion Evrope u kruzer kategoriji u verziji WBO Nenad Borovčanin saopštio je da je odlučio da završi profesionalnu karijeru.\nNemački političari: Blater je simbol korupcije u FIFA, oduzeti mu orden za zasluge\nPolitičari vladajućih i opozicionih stranaka u Berlinu traže da nadležne nemačke vlasti razmotre mogućnost da se predsedniku Svetske fudbalske federacije (FIFA) Jozefu Sepu Blateru oduzme najviše nemačko priznanje - savezni orden za zasluge.\nKaladze napušta fudbal i prelazi u političare\nOdbrambeni fudbaler Đenove Kaha Kaladze potvrdio je da će na kraju sezone završiti igračku karijeru i oprobati se u politici u rodnoj Gruziji.\nBebeto i Romario kandidati za poslanike\nNekadašnji fudbalski asovi Bebeto i Romario, članovi reprezentacije Brazila koja je trijumfovala na Mondijalu u SAD 1994. godine, kandidati su za poslanike na regionalnim izborima koji će biti održani 3. oktobra.\nRomario kandidat za brazilski Kongres\nSocijalistička partija Brazila objavila je da će legendarni fudbaler Romario biti jedan od njenih kandidata za mesto u državnom Kongresu prilikom izbora u oktobru.\nMesi lansira Laportu u politiku\nPredsednik španskog Fudbalskog kluba Barselona Đoan Laporta uskoro bi, zahvaljujući uspesima ekipe i igrača Lionela Mesija, mogao da postane vodeća politička figura u Kataloniji, piše britanski Obzerver.\nZvanično najbolji fudbaler sveta iz 1994. godine, bivši reprezentativac Brazila Romario, odlučio je da sa fudbalskog pređe na politički teren.


Drugi pripremni sastanak Foruma za životnu sredinu i klimatske promjene 21. aprila – Društvo mladih ekologa Nikšić\nDrugi pripremni sastanak Foruma za životnu sredinu i klimatske promjene 21. aprila\nby ekolog · Published 14/04/2015 · Updated 25/07/2019\nNikšić, 14. 4. 2015. godine Nevladine organizacije Društvo mladih ekologa, Centar za zaštitu i proučavanje ptica i Green Home 21. aprila organizuju drugi pripremni sastanak „Foruma za životnu sredinu i klimatske promjene“.\nSastanak nevladinih organizacija koje se bave zaštitom životne sredine biće održan sa ciljem diskutovanja o prioritetnim nacionalnim problemima iz oblasti zaštite životne sredine u Crnoj Gori i pripreme zajedničkih stavova za drugi regionalni Forum za životnu sredinu i klimu, koji će biti održan u Briselu u junu 2015. godine.\nTeme koje će biti u fokusu sastanka su: upravljanje vodnim resursima, upravljanje otpadom i zaštita biodiverziteta.\nNevladine organizacije, članice foruma, imaće priliku da prezentuju zajedničke stavove crnogorskih nevladinih organizacija odgovornim licima iz Evropskog direktorata za životnu sredinu (DG Environment) koja prate stanje u Crnoj Gori.\nTags: biodiverzitetDruštvo mladih ekologa NikšićForum za zaštitu životne sredine i klimatske promjene\nNext story Dan planete Zemlje obilježen u OŠ ”Luka Simonović”\nPrevious story Plan o upravljanju otpadom u Nikšiću je da plana nema


NSinfo: U subotu izmena trasa linija 2, 4, 5, 6, 14, 15, 17\nU subotu izmena trasa linija 2, 4, 5, 6, 14, 15, 17\nodređuje se privremena izmena trase autobuskih linija broj 2, 4,5,6, 14, 15 i broj 17 zbog obeležavanja manifestacije „Svečano otvaranje Omladinske prestonice Evrope Novi Sad 2019“.\nIzmenjen režim saobraćajnih linija važiće u subotu 26. januara, u vremenu od 16:00 do 21:00 časova.\nAutobusi na linijama broj broj 2, 4,5,6,14, 15 i broj 17 menjaju trasu kretanja:\nIz Futoške ulice autobusi skreću levo na Bulevar oslobođenja do terminala Železničke stanice. Polasci u suprotnom smeru obavljaju se istom trasom sa polaznog autobuskog stajališta za Rumenku.\nSmer prema centru: Sa Bulevara oslobođenja autobusi skreću levo na Bulevar kralja Petra I,zatim skreću desno u Ulicu braće Jovandić, nastavljaju Ulicomvojvode Bojovića, skreću desno u Ulicu Jovana Subotića, potom nastavljaju Šafarikovom, Uspenskom i redovnom trasom kretanja.\nSmer iz centra: Autobusi saobraćaju Uspenskom, Šafarikovom i Ulicom Jovana Subotića, zatim skreću levo u Kisačku ulicu, potom levo na Bulevarkralja Petra I, zatim desno na Bulevar oslobođenja i dalje nastavljaju redovnom trasom kretanja.\nSmer sa Avijatičarskog naselja: Iz Ulice Novosadskog sajma autobusi skreću levo na Bulevar oslobođenja, zatim desno na Bulevar kralja Petra I, desno u Kisačku ulicu, levo u Temerinsku ulicu i dalje nastavljaju redovnom trasom kretanja.\nAutobusi saobraćaju skraćeno do terminala Železnička stanica. Polasci u suprotnom smeru obavljaju se istom trasom sa polaznog autobuskog stajališta za Rumenku.\nSa terminala iz Šafarikove ulice, autobusi saobraćaju Bulevarom Mihajla Pupina, Ulicom Žarka Zrenjanina, Stražilovskom ulicom, Ulicom Maksima Gorkog, Bulevarom oslobođenja i dalje nastavljaju postojećom trasom.\n... centar, gradsk prevoz, Novi Sad, omladinska prestonica evrope


Dnevnik: Tužilaštvo naredilo istragu protiv Bojana Pajtića\nViše javno tužilaštvo u Novom Sadu naredilo je da se pokrene istraga protiv predsednika vojvodjanske vlade i Demokratske stranke Bojana Pajtića i trojice policajaca zbog navodnog ugrožavanja sigurnosti vlasnika novosadske agencije „Gvozden“ Uglješe Grgura, piše večeras novosadski Dnevnik na svom portalu.\nViše javno tužilaštvo je izdalo obavezno uputstvo da se preduzme krivično gonjenje protiv Pajtića i policajaca Željka Trajkovića, Nenada Armuša i Branislava Eremića, po prijavi Uglješe Grgura, koji tvrdi da je 2008. godine uhapšen „po Pajtićevom nalogu“, a da su mu policajci koji su navedeni u prijavi pretili danima pre hapšenja.\nGrgur je bio uhapšen zajedno s tadašnjim gradonačelnikom Zrenjanina Goranom Kneževićem i još desetak osoba zbog navodnih zloupotreba sa gradjevinskim zemljištem.\nNakon šest godina sudjenja pred Specijalnim sudom, svi su pravosnažno oslobodjeni svih optužbi, nakon čega je Uglješa Grgur u Novom Sadu tužio državu zbog nezakonitog pritvora, u kojem je proveo gotovo godinu dana, i materijalne štete, uz odštetni zahtev od preko 100 miliona dinara.\nTaj postupak traje godinu dana, a u medjuvremenu je Grgur podneo prijavu protiv Pajtića i trojice policajaca, koju je Osnovno tužilaštvo u Novom Sadu odbacilo, ali je Više javno tužilaštvo usvojilo njegov prigovor na odbacivanje prijave.\n„Iza svega stojim imenom i ne postoji nikakva politička pozadina ovog što radim već samo hoću da dokažem da sam pre sedam godina bio uhapšen kao žrtva tadašnjeg političkog sukoba Bojana Pajtića i Gorana Kneževića i da su mi zbog toga uništili sve poslove koje sam imao“, rekao je Uglješa Grgur za Dnevnik.\nPrema njegovim rečima, neposredno pre hapšenja i Goran Knežević je dobijao pretnje koje su stizale u njegov kabinet gradonačelnika Zrenjanina.\n„Ne znam zašto on ćuti o tome kada se zna da su mu pred hapšenje stizala preteća pisma. Mislim da bi policija trebalo i na tome da poradi da bi se utvrdila puna istina o tome kako su nam namestili čitav slučaj“, naveo je Grgur.


Iznajmljivanje magacina - Selidbe i prevoz robe SMAJLI\nKod selidbi na velike udaljenosti, nije neuobičajeno da se promene u rasporedu - pogotovo kada se završava kupoprodaja nekretnina na mestu stanovanja, novoj adresi ili oboje. Kada dođe do takvih odstupanja u kalendaru, možemo pomoći tako što ćemo organizovati kratkoročno skladištenje stvari u magacinu, a zatim planirati isporuku vaših stvari kada se sve sredi.\nObezbeđujemo kratkoročno ili dugoročno iznajmljivanje magacina. Naši skladišni prostori su moderni, čisti i uvek spremni za nove klijente. Kada se ne možete odmah preseliti u svoj novi dom ili poslovni prostor, možete biti sigurni da će sve vaše stvari biti tretirane s najvećom pažnjom i sigurnošću u našim skladištima.\nSav nameštaj koji je smešten u skladište biće potpuno umotan pre iznošenja iz vašeg doma ili kancelarije specijalizovanim materijalima da bi bio u istom stanju kao i kada je iznet. Po isporuci u vaš novi dom ili kancelariju, nameštaj će biti odmotan, pregledan i postavljen baš onako kako želite.\nBez obzira da li vam je potrebno kratkoročno ili dugoročno mesto za smeštanje stvari, najam magacina je najbolji način da svoje stvari uskladištite pre, za vreme ili posle selidbe. Iznajmljivanje magacina takođe pruža odlično rešenje za uštedu prostora onima čije su kuće prepune stvari. Da biste iznajmili magacin za skladištenje stvari, pozovite nas i mi ćemo obezbediti dovoljno prostora za sve.\nAko se selite u novi dom, možda će vam trebati i pouzdana firma za selidbe i prevoz ili iskusni radnici za selidbe da vam pomognu. Izaberite usluge selidbe i prevoza Selidbe i Prevoz SMAJLI i sigurno nećete pogrešiti, jer mi smo uvek tu za Vas.


Radio TV Stara Pazova - Dvodnevna obuka staropazovačkog Crvenog krsta o prevenciji zavisnosti od interneta\nDvodnevna obuka staropazovačkog Crvenog krsta o prevenciji zavisnosti od interneta\nU staropazovačkom Crvenom krstu održava se dvodnevna obuka na temu prevenciju zavisnosti od interneta u okviru projekta “Odaberi mudro – odmeri pametno” koji finansira opština Stara Pazova. Obuka je namanjena za saradničke timove iz vrtića, osnovnih i srednjih škola, Kancelarije za mlade, Doma zdravlja i Centra za socijalni rad.\nKako bi deca mudro odabrala sadržaje na internetu i pametno koristila informaciono – komunikacione tehnologije, staropazovački Crveni krst edukuje prosvetne radnike u vrtićima, osnovnim i srednjim školama koji neretko primećuju da deca sve više provode vreme koristeći internet. Važnu ulogu u prepoznavanju prvih simptoma koji ukazuju da baš vaše dete provodi mnogo vremena na internetu imaju i zdravstveni radnici.\n“Fenomen zavisnosti od interneta u kontekstu potreba i motivisanje na promenu navika u upotrebi interneta” naziv je dvodnevne obuke koja se održava u Staroj Pazovi. Obuku za saradničke timove sprovodi staropazovački Crveni krst pod pokroviteljstvom lokalne samouprave.


Govori se o tome da 2025. nije nedostižna za Srbiju ukoliko ubrzamo reforme u određenim oblastima, pohvaljena je i ekonomska politika Srbije, regionalna saradnja i data je preporuka Savetu EU i EK da otvori nova poglavlja sa Srbijom do kraja juna, kazala je Joksimović.\nSem Fabrici, Ana Brnabić i Jadranka Joksimović\nImplementacija Briselskog sporazuma je preduslov da se može ići u sveobuhvatnu normalizaciju odnosa Beograda i Prištine koja će u jednom trenutku dovesti do pravno-obavezujućeg sporazuma. Veoma je važno što je naglašeno da je puna implementacija Briselskog sporazuma najvažnija, kazala je Joksimović.\nGovori se i o tome da progresivno treba da usklađujemo spoljnu politiku sa zajedničkom spoljnom i bezbednosnom politikom EU, navela je.\nDobra stvar je da je napretka bilo, jer da nije bilo napretka nijedno poglavlje ne bi moglo da bude otvoreno, sada je samo stvar da li se procenjuje da li je moglo da bude više napretka. Lično mislim da je moglo i neko poglavlje više, ali s obzirom na atmosferu u EU, mislim da ne možemo da budemo nezadovoljni i da to pokazuje solidnu dinamiku naših pregovora, kazala je Joksimović.\nJoksimović: I građani EU prepoznali rezultate Srbije


DOBRE VESTI ZA ZVEZDAŠE: Jedan od najboljih igrača spreman za Omoniju | Novosti.rs\nCrveno-beli bi trijumfom u Nikoziji četvrtu godinu zaredom obezbedili učešće u Evropi, a za to im je potreban najjači mogući sastav.\nDobra vest za navijače šampiona Srbije i trenera Dejana Stankovića je ta što će u glavnom gradu Kipra moći da računa na El Fardua Bena, prenosi "Sportski žunral".\nKako se navodi fudbaler sa Komorskih Ostrva se oporavio od povrede zbog koje nije trenirao sa ekipom tokom mini priprema za vreme reprzentativne pauze.\nOporavak jednog od najboljih igrača Zvezde je trajao duže nego što su očekivali u taboru crveno-belih, ali poslednje informaciju kažu da će se naći u avionu za Nikoziju.\nBen gotovo sigurno neće biti starter na utakmici protiv Čukaričkog u petak u sedmom kolu Superlige Srbije.\nIpak, još jedna stvat koja brine navijače Zvezde je ta da li će Stanković protiv Omonije moći da računa na Aleksandra Kataija. Majstor iz Srbobrana je zadobio lakšu povredu primicača, a ona zahteva nekoliko dana mirovanja i njegov nastup na Kipru je pod velikim znakom pitanja.\nSvakako je za navijače Zvezde dobra vest da će bar jedan od dvojca Ben-Katai igrati najvažniju utkamicu sezone.\nPodsetimo, duel Omonija - Crvena zvezda igra se u sredu, 16. septembra od 17 sati.\nFK Crvena zvezda FK Omonija El Fardu Ben kvalifikacije za Ligu šampiona\n7 VUČIĆ PORUČIO PLENKOVIĆU: Nećemo da zaboravimo "Oluju" i "Bljesak" - To nije politika prošlosti, već politika budućnosti\n27 UEFA ZAKLJUČAVA MAKSIMIR: Navijači Dinama protiv Legije istakli ustašku zastavu! Ako dođe do meča sa Zvezdom, prazne tribine...\n17 OVAKO ĆE IZGLEDATI NOVA ŠKOLSKA GODINA? Vakcinisani đaci stariji od 12 godina idu na nastavu, nevakcinisani onlajn\n11 VAŽNO UPOZORENJE ZA ONE KOJI SU U GRČKOJ: Zbog požara svima hitno stigla ova poruka - Evo šta ona znači (FOTO)


DRUG ĐENIĆ NIJE KRIV\nPrvi sekretar Saveza komunističke omladine Jugoslavije (SKOJ) i član Sekretarijata Nove komunističke partije Jugoslavije (NKPJ), inače i prvi sekretar Studentskog fronta (SF), drug Aleksandar Đenić, dobio je poziv na saslušanje pred nadležnim sudskim organom u Beogradu za sredu 29.oktobar 2014. godine.\nNaime, 12.oktobra druga Đenića i njegovu devojku napali su pripadnici zloglasne klero-fašističke grupe „Srbska akcija“ dok su se nalazili na platou ispred Filozofskog fakulteta. Pripadnici iste te grupe su prethodno u dva napada fizički nasrtali na druga Đenića. U nastojanju da odbrani svoju devojku i sebe drug Đenić je lakše povredio jednog od fašističkih napadača zbog čega je uhapšen od strane policajaca koji su se na licu mesta pojavili u onom trenutku kada je prvi sekretar SKOJ-a delovao u samoodbrani.\nNKPJ i SKOJ ističu da drug Đenić nije kriv, da je dejstvovao u samoodbrani i da su on i njegova devojka bili mete isplaniranog napada gnusnih klero-fašista. Pokretanje krivične prijave protiv druga Đenića i tretiranje fašističkih napadača kao žrtava je nedopustivo i nepravedno. Stoga su NKPJ i SKOJ obavestili svoje sestrinske organizacije u svetu i zatražile od njih solidarnost sa drugom Đenićem a na dan saslušanja NKPJ i SKOJ će organizovati skup podrške prvom sekretaru naše omladinske organizacije i članu Seketarijata Partije.\nTakođe, NKPJ i SKOJ obaveštavaju javnost da će uputiti protestno pismo ministru unutrašnjih poslova Srbije Nebojši Stefanoviću zbog privođenja i pokretanja krivične prijave protiv uzornog omladinca, odličnog studenta i potpredsednika SUBNOR-a Beograda druga Aleksandra Đenića. U istom pismu NKPJ i SKOJ će zatražiti objašnjenje od ministra Stefanovića kako napreduje istraga i kada će biti uhapšeni počinioci gnusnog upada na Filozofski fakultet u Beogradu izvedenog 11.oktobra od strane četvorice maskiranih pripadnika klero-fašističke bande „Srbske akcije“ kada je napadnut član NKPJ, SKOJ i sekretar Studentskog fronta drug Kosta Ristić ( tom prilikom napadači su mu ukrali jaknu i novčanik sa dokumentima).\nNKPJ i SKOJ najoštrije protestuju zbog indolentnosti policije kada je reč o otkrivanju fašističkih napadača na studentski pokret i svog člana druga Kostu Ristića. NKPJ i SKOJ podsećaju da su neo-fašističke bande napadale studente u blokadi na Filozofskom fakultetu i 2011. godine ali da do danas niko od napadača nije otkriven. NKPJ i SKOJ postavljaju pitanje kako je to moguće i zbog čega je to tako u uslovima kada se buržoaski režim Aleksandra Vučića hvali „efikasnim radom organa Ministarstva unutrašnjih poslova“. NKPJ i SKOJ traži od MUP Srbije i drugih nadležnih organa da se spreče napadi fašističkih bandi na naše članove a fašistima poručuje da komunisti nikada neće ustuknuti pred njima i da će biti poraženi kao i njihovi ideološki uzori iz Drugog svetskog rata Hitler, Musolini i Ljotić.\n19. oktobar 2014. godine


Pored američkog i grčkog kapitala u medijskoj sferi Srbije u poslednje vreme stižu signali da se može očekivati ozbiljniji prodor i ruskog kapitala. RSE je dobila iz ruskih izvora posrednu potvrdu o mogućoj zainteresovanosti ruskog biznismena, poznatog po promovisanju pravoslavlja, Konstantina Malofejeva za kupovinu medija, pre svega televizije, u Srbiji - o čemu ovih dana piše i domaća štampa.\nDomaća javnost je prvi put čula za njega kada je organizovao donošenje "Svetog ognja" iz Izraela u Beograd povodom Uskrsa, aprila prošle godine, u čemu je svoju ulogu odigrao i predsednik Tomislav Nikolić. Andrej Šari objašnjava povezanost pravoslavlja i biznisa u liku Malofejeva i njegove družine:\n“On je deo pravoslavne grupacije biznismena. To su ljudi koji se bave promovisanjem pravoslavne, patriotske ideje koja je sad u zamahu u Rusiji”, objašnjava Šari .\n“Da bi oprao svoju sumnjivu prošlost, on je osnovao Fondaciju Svetog Vasilija Velikog koja se bavi humanitarnim ulaganima i biznis grupu Carigrad, a vlasnik je TV sa istim imenom čiji je osnovna karakteristika - promovisanje pravoslavlja”, kaže Šari.\nKao mogući najvažniji kontakt čovek u poslovima koje na Balkanu planira ruski biznismen pominje se Bogoljub Karić. Prema nekim informacijama i ruska državna TV se u regionu, pa i u Srbiji, raspituje za moguću kupovinu elektronskih medija.\n“Nije stigao nijedan zahtev do sada, do juče, do danas da je bilo ko, Malofejev ili neko drugi, tražio da bude ili da je kandidat za novog vlasnika neke TV”, poručuje Karadžić.\nSrpsko medijsko tržište je najnovijom zakonskom regulativom postalo još otvorenije za ulazak stranog kapitala. Pa, ako već postoji američki (N1, RSE, VOA) i grčki (B92), zašto ne bi bilo i ruskih. Za sada je jedino radio "Sputnjik" etabliran na srpskoj sceni.\n"Bio bih veoma pažljiv kada govorimo o interesu ruske države. Ako govorimo o konzervativno orjentisanim političarima i biznismenima, ruskoj državi je potreban uticaj na Balkanu, a u tom smislu to se uvek tiče Srbije. Ali to da li će taj uticaj postići efekte, više zavisi od naroda u Srbiji, nego od samih oligarha“, procenjuje Gatov.\nIpak, direktorka zrenjaninskog Centra za civilno društvo Snežana Ilić istraživala je jačanje uticaja takozvane “meke ruske moći” u Srbiji u poslednjih pet godina i van medijskog prostora.


Sanja Đurđević suspendovana zbog rasističkog gesta na utakmici protiv Tajlanda\nSrpski odbojkaški savez će morati i da plati 22.000 dolara\nOdbojkašica srpske reprezentacije, Sanja Đurđević, popula je suspenziju od dve utakmice pošto je na meču protiv Tajlanda rukama zategla očne kapke aludirajući na kosookost protivničke reprezentacije, što je izazvalo lavinu negativnih reakcija jer je u pitanju gest kojim se inače podsmehu izvrgavaju ljudi sa dalekog istoka.\nSrpska odbojkašice je prekrišla disciplinska pravila FIVB 1. juna toko mmeča u italiji, kako stoji u saopštenju objavljenom juče u kome se saopštava odluka nezavisnog tela odgovornog za sanckije u ženskoj odbojci. Srpski odbojkaški savez je takođe kažnjen sa 22.000 dolara koji će biti dati u dobrotvorne svrhe, organizacijama koje se bore protiv diskriminacije nad Azijatima.\nSkrinšotovi i klipovi gesta postali su viralni početkom ovog meseca, a hiljade ljudi je potpisalo peticiju na Change.org u kojoj se traži odgovornost. Sve ovo se desilo u sred dokumentovanog porasta anti-azijskog rasizma i napada u Sjedinjenim Američkim Državama i Evropi tokom pandemije.\n„Svesna sam svoje greške i odmah nakon meča izvinila sam se celom timu Tajlanda“, napisalaje Đurđević u dve objave na Instagramu neposredno nakon incidenta 1. juna. Na objavama je bila i fotografija saigrača iz obe države koji zajedno poziraju nakon meča. „Želela sam samo da se obratim saigračima i da im kažem ‘Sad ćemo početi da igramo odbranu isto kao oni’, nisam želela da iskažem nepoštovanje“.\nZašto se ljudi i dalje smeju azijskim akcentima\nĐurđević je ugasila svoj Instagram nalog. Odbojkaški savez Srbije takođe se izvinio timu Tajlanda, ali je apelovao na kritičare da ne „naduvavaju“ i nazvao celu stvar„jednostavnim nesporazumom“. Savez nije odgovorio na upite za komentar o kazni i suspenziji.


Jedno od najudaljenijih ostrva na svijetu dobilo avionsku liniju | Radio Televizija BN\nJedno od najudaljenijih ostrva na svijetu dobilo avionsku liniju\nDolazak do ostrva Sveta Jelena, koje se nalazi usred južnog Atlantika i na koje je Napoleon bio proteran, uvek je bio prilično težak.\nPutovanja 11.12.2018 | 10:22\nIpak, novoizgrađeni aerodrom koji je pre godinu dana poželeo dobrodošlicu prvom komercijalnom letu sada je uveo novu redovnu liniju. Naime, kompanija SA erlink obavljaće dva leta nedeljno utorkom i subotom od decembra 2018. do aprila 2019. godine.\nZanimljivo je da je najbolje vreme da se poseti ostrvo sada, jer sa dolaskom lepog letnjeg vremena zapravo i počinje turistička sezona.\nBujne struje i vode bogate hranljivim namirnicama oko Svete Jelene podstiču neverovatan vodeni život tokom cele godine, pa je ronjenje jedna od glavnih aktivnosti na ostrvu. Osim prelepe obale, planinska unutrašnjost ostrva povezuje divlje prirodne pejzaže sa istorijskim lokalitetima.\n“Uvođenje letova otvara mnoštvo mogućnosti za potencijalne posetioce ostrva. Tokom letnje sezone, posetioci mogu očekivati jedno sjajno iskustvo tokom kog će spojiti savršenu prirodu sa istorijskim nasleđem ostrva. Imaće priliku da vide spektakularan morski život, uključujući i veličanstvene kit ajkule koje ovde žive“, kaže direktorka Turističke organizacije Svete Jelene.


Začarani krug potreba – kad briga o nama postaje briga o našoj deci - Pokazivač\nZačarani krug potreba – kad briga o nama postaje briga o našoj deci\nKao što je deci važno da zadovolje svoje potrebe kako bi se osećala prijatno, tako i roditelji imaju svoje potrebe čije zadovoljenje često odlažu, stavljajući potrebe svoje dece ispred svojih.\nLjudi su u suštini jednostavna bića. Sve što želimo je da se osećamo dobro, da nam bude lepo i da budemo zadovoljni. Najkraći put do prijatnih osećanja je zadovoljavanje naših potreba: da nam je toplo i da smo lepo ručali (fizičke), da nas poštuju, uvažavaju i vole (socijalne/emotivne), da smo slobodni da istražujemo nova iskustva i da smo kreativni (mentalne/intelektualne), i da smo samostalni i u skladu sa samim sobom (duhovne). Nevolja nastaje onda kada iz nekog razloga nije moguće neposredno zadovoljiti naše potrebe – nezadovoljene potrebe vode neprijatnim osećanjima, a neprijatna osećanja dovode do neadekvatnih ponašanja.\nKod dece, kod kojih izostaje svesna kontrola impulsa i sposobnost odlaganja zadovoljstva, dolazi do tipičnih reakcija – plač, valjanje po podu, inat – koje kod roditelja najčešće izazivaju zbunjenost, očaj ili frustraciju. I upravo su ovakve situacije srž dinamike odnosa roditelj-dete: reakcija roditelja na detetovu nezadovoljenu potrebu predstavlja osnovu na kojoj se izgrađuje ličnost deteta, budućeg odraslog člana društvene zajednice.\nKao što je deci važno da zadovolje svoje potrebe kako bi se osećala prijatno, tako i roditelji imaju svoje potrebe čije zadovoljenje često odlažu, stavljajući potrebe svoje dece ispred svojih. Ubrzani tempo života i zahtevi moderne civilizacije ponekad dovode i do potpunog pomeranja prioriteta – sa dečijih i sopstvenih potreba na aktivnosti koje obezbeđuju egzistenciju.\nU takvim slučajevima, pošto ničije potrebe nisu zadovoljene, javlja se jedna vrsta toksičnog nezadovoljstva koje progresivno napreduje, dovodeći do jaza u odnosu roditelj-dete, što za posledicu ima odsustvo samopouzdanja i nezavisnosti deteta i poverenja u roditelja.\nŠta roditelji mogu učiniti kako bi izbalansirali zahteve svojih života i zadovoljstvo svoje dece?\nPre svega, treba razumeti i prihvatiti da zadovoljenje primarnih, fizičkih potreba (egzistencija) jeste nužnost, ali i da su sve ostale potrebe (igra, novo učenje, poštovanje, ljubav, itd) važne kao uslov zadovoljstva, koje nam, kada postoji, omogućava da lakše izlazimo na kraj sa svakodnevnim životnim izazovima.\nU nepreglednom moru porodičnih i poslovnih obaveza i aktivnosti, roditelji vape za redom i strukturom koji često deluju daleko i nedostižno. Razumevanje i prihvatanje značaja ravnoteže između poslovnih obaveza – koje obezbeđuju egzistenciju – i porodičnih aktivnosti – podizanja nove generacije odgovornih građana – prvi je korak ka uspostavljanju određenog smislenog poretka u kome je moguće i naporno raditi na obezbeđivanju svoje porodice i pritom se osećati dobro i zadovoljno. Drugi korak je primena sistema koji možemo nazvati životna ekonomičnost – neke aktivnosti (bilo da su poslovne, porodične ili lične) zaista moramo obaviti (obezbeđivanje obroka, plaćanje računa, kvalitetno vreme sa decom), a neke ne moramo, odnosno njihovo obavljanje možemo bez prevelikih posledica odložiti za neko zgodnije vreme (npr. pranje veša i/ili sudova sada, sređivanje ostatka stana drugom prilikom).\nPoželjno je napraviti razgraničenje između pomenutih tipova aktivnosti i na taj način uvideti da je onih aktivnosti koje se moraju obaviti zapravo znatno manje nego što se tipično misli.\nProbajte i sami: napravite spisak aktivnosti koje ste planirali za sutra ili do kraja nedelje. Zatim, pored svake aktivnosti naznačite – nakon što dobro razmislite – da li je to nešto što zaista morate obaviti ili prioritet treba dati nečemu drugom. Nakon što obeležite sve aktivnosti, zapitajte se: da li ste naveli neku aktivnost koja podrazumeva provođenje kvalitetnog vremena sa svojom decom? A neku aktivnost koja se odnosi na vreme posvećeno sebi? Razmislite, koji trenuci vas zaista ispunjavaju i daju vam energiju neophodnu da sredite i ostatak stana?\nLjubav podeljenu sa našim najdražima i vreme provedeno sa njima moramo obezbediti, kako bi naše zadovoljstvo koje proizlazi iz tih trenutaka poslužilo kao model za izgradnju zadovoljstva naše dece.\nStrategije ili tehnike samoregulacije nam pomažu da ovladamo samima sobom u situacijama u kojima naše potrebe nisu zadovoljene, a od nas se očekuje da zadovoljimo potrebe dece.\nPlaniranje obaveza i aktivnosti najčešće podrazumeva da je tih obaveza i aktivnosti jako puno. U najvećem broju slučajeva, sve one su više ili manje stresne, a ako smo potpuno iskreni, i sam proces planiranja je takođe stresan. Kako posvetiti kvalitetno vreme deci ili sebi, kada je sve što želimo nakon napornog dana ispunjenog obavezama da sednemo u našu omiljenu fotelju i, u najboljem slučaju, odlutamo u bezbrižniji svet snova?\nUpravo je u tome i stvar: kvalitetno vreme posvećeno sebi zapavo znači aktivan rad na prevazilaženju psihofizičkog stresa.\nAktivan rad na sebi je i zavaljivanje u omiljenu fotelju, ali ne i potpuna pasivnost u narednih nekoliko sati, već jasan cilj – par desetina minuta odmora pred (takođe planiranu) zajedničku aktivnost sa detetom. Najčešće, ako dete na osnovu vašeg prethodnog dogovora sa njim zna i očekuje da vam je potreban kratak odmor pre nego što mu se posvetite, ono će se strpeti i ispoštovati vaš dnevni ritual. Rutine, prethodni dogovor i doslednost u poštovanju tog dogovora olakšavaju i čine smislenijim svakodnevne porodične interakcije.\nOno što se možda i najviše previđa u pokušaju da se bude brižan roditelj je, paradoksalno, briga o sebi. Pošto često smatraju da je potrebno svo slobodno vreme posvetiti deci, roditelje obično proganja krivica ukoliko i delić tog slobodnog vremena posvete sebi samima. Međutim, kao što je ranije pomenuto, kvalitetno vreme posvećeno sebi je preduslov kvalitetnog vremena posvećenog detetu. Kratkoročno, u situacijama u kojima smo umorni, pod stresom, ili kada smo suočeni sa dečijom neposlušnošću, potrebno je učiniti nešto kako bismo ’’ohladili’’ situaciju pre nego što odreagujemo na način zbog koga ćemo se kasnije kajati.\nKvalitetno vreme posvećeno sebi je preduslov kvalitetnog vremena posvećenog detetu.\nStrategije ili tehnike samoregulacije nam pomažu da ovladamo samima sobom u situacijama u kojima naše potrebe nisu zadovoljene, a od nas se očekuje da zadovoljimo potrebe dece. Prosto brojanje do 10 ili unazad, od 10 do 1, duboh udah i zadržavanje daha 3-5 sekundi ili napuštanje prostorije nakratko (uz najavu da to radite kako biste se sabrali i da ćete se vratiti) najjednostavnije su strategije samoregulacije čiji je kratkoročni cilj stavljanje svojih osećanja pod svesnu kontrolu i reagovanje u skladu sa potrebama deteta.\nZapamtite: dete je dete, a vi ste odrasla osoba. Ukoliko detetu ponudite određeni obrazac ponašanja i često ga ponavljate, sva je prilika da će se ono, na duže staze, ponašati u skladu sa tim.\nDugoročno, pomenuto planiranje aktivnosti u kome je vreme posvećeno sebi nešto što se mora – makar to bilo i 15-ak minuta dnevno – povećava prag tolerancije na frustraciju usled toga što su vaše potrebe zadovoljene (makar u određenoj meri). To znači da ćete ređe biti pod stresom – jer ste se odmorili u fotelji ili izašli na vazduh ili džogirali par kilometara – i, samim tim, vaš kapacitet za izlaženje na kraj sa izazovima nezadovoljenih dečijih potreba će biti veći. Na dugi rok, dakle, vi izgrađujete osnovu koja će vam poslužiti kao rezervoar u kome ćete imati mesta za dečije frustracije, moći ćete da ih apsorbujete i odreagujete na adekvatan, zreo način, kojim ćete zapravo pokazati detetu da je na nezadovoljene potrebe (kasnije životne izazove) najbolje reagovati ’’hladne glave’’.\nBilo da govorimo iz perspektive ove virusne, anksiozne, tragične 2020. godine ili se nalazimo u nekoj fantastičnoj 2220. godini, sva je prilika da je deci najvažnije da im potrebe budu zadovoljene – da mogu da se igraju i uče, da se osećaju bezbedno, uvažavano i voljeno. Roditelji su im potrebni kao davaoci strukture, kao figure od poverenja, koji će im svojom smirenošću i racionalnošću davati primer kako treba postupati. Ukoliko želimo da naša deca porastu u bolje verzije nas samih, moramo se najpre postarati da sa njima i mi budemo bolje verzije nas samih.\nO autoru: Marko je facilitator u programu za roditelje ”Podrška, ne perfekcija” Fondacije Novak Đoković. Po struci je psiholog, sa diplomom mastera sa Univerziteta Mastriht u Holandiji i sertifikatom naprednog nivoa koučing psihologije. Zaposlen je kao stručni saradnik i nastavnik Građanskog vaspitanja u osnovnoj školi. Inspiraciju koju crpi iz rada sa decom deli u radu sa roditeljima. Duboko veruje da svaki napredak mora krenuti od nas samih.\nPrethodni tekstBožićna poruka prestolonaslednika Aleksandra – Gregorijanski kalendar 2020.\nSledeći tekstZašto Dušan Silni nije i Dušan Sveti


Moskva i Vašington dogovorili prestanak neprijateljstava u Siriji - Prnjavorski informativni portal\nMoskva i Vašington dogovorili prestanak neprijateljstava u Siriji\nRusija i SAD su postigle dogovor o prestanku neprijateljstava u Siriji, rekao je danas izvor iz delegacije sirijske opozicije.\nSporazum o prestanka neprijateljstava u Siriji je postignut između Moskve i Vašingtona u Ženevi i trebaće da se odobri na visokom nivou, potvrdio je danas izvor iz delegacije sirijske opozicije, iz grupe Moskva-Kairo koja je uključena u razgovore.\n“Dokument o prestanku neprijateljstava u sirijskom konfliktu je spreman, Rusija i SAD su ga odobrile. Ovaj dokument treba dalje da se usvoji na visokom nivou”, potvrdio je izvor za agenciju RIA “Novosti”.\nDokument će, kako navodi izvor, “stupiti na snagu nedjelju dana nakon što bude usvojen”.\nIzvor je rekao da se dokument o prestanku neprijateljstava ne odnosi na “Islamsku državu” i “Nusra front”.\nOpozicija pristaje na primirje ako Moskva obustavi vazdušne udare\nSirijska opozicija je pristala na primirje u trajanju od dvije do tri sedmice ukoliko Moskva prestane sa svojom kampanjom vazdušnih napada, rekao je danas izvor blizak mirovnim pregovorima koji se održavaju u Ženevi.\nPrimirje će moći biti produženo, a podržavaju ga sve strane, osim “Islamske države”, rekao je isti izvor.\nUz pomoć ruskih vazdušnih udara koji su počeli u septembru prošle godine u znak podrške predsjedniku Bašaru Al Asadu, državne snage su uspjele da zaustave nadiranje pobunjeničkih jednica i preokrenu borbe u svoju korist.


Trampova umetnost pregovaranja - šta da očekuju Beograd i Priština? | Talas.rs\nNakon ne toliko uzbudljivih izbora, javnost u Srbiji postala je preokupirana najavljenim sastankom predstavnika Beograda i Prištine u Vašingtonu. Ričard Grenel, specijalni izaslanik američkog predsednika za dijalog Beograda i Prištine, najavio je da će tema sastanka zakazanog za 27. jun prvenstveno biti ekonomska saradnja, a ne politička pitanja. Grenel je izazvao i veliko interesovanje javnosti kada je najavio i potencijalno stvaranje “mini Šenžena”, specijalne ekonomske zone poput Šenžena u Kini.\nAngažman Sjedinjenih Američkih Država iznenadio je i Evropsku uniju, koja je već godinama aktivno uključena u pregovore Beograda i Prištine. Ovo ipak nije prvi put da Grenel iznenadi evropske zvaničnike – u februaru ove godine, predstavnici Srbije i Kosova potpisali su, u Grenelovom prisustvu, izjavu o namerama za obnovu železničkog saobraćaja između Beograda i Prištine i završetak autoputa između ova dva grada. Pregovori su postali još neizvesniji nakon što je Specijalno tužilaštvo podnelo na ispitivanje optužnice protiv kosovskog predsednika Hašima Tačija i Kadrija Veseljija, kosovskog političara, pred Specijalnim sudom Kosova. Usled ovoga, Tači je otkazao prisustvo na sastaku 27. juna, a istu odluku je potom doneo i kosovski premijer Avdulah Hoti.\nIako niko nije siguran šta će tačno biti ishod pregovora u Beloj kući, određeni zaključci se mogu izvući iz prethodnih pregovora koje je vodila administracija američkog predsednika Donalda Trampa. Problemi na liniji Beograd-Priština nisu prvi pokušaj Trampove administracije da razreši neki višedecenijski konflikt, a kroz iskustva Severne Koreje, Irana, Izraela i Palestine možemo videti kako izgledaju pregovori pod pokroviteljstvom aktuelne američke administracije.\nSeverna Koreja – istorijske fotografije bez pokrića\nNuklearno naoružanje Severne Koreje predstavlja glavobolju svih američkih predsednika od 2003. godine, kada se Severna Koreja povukla iz Ugovora o neširenju nuklearnog oružja (NPT). Severna Koreja je nakon toga nastavila da sprovodi nuklearne testove koji su postali sve češći nakon dolaska na vlast Kim Džong Una. Zapadne zemlje su na nuklearnu pretnju Severne Koreje pokušale da odgovore oštrim sankcijama, što je uključivalo i sankcije usmerene prema svim kompanijama i pojedincima koji ekonomski sarađuju sa Severnom Korejom. Sjedinjene Američke Države su nekoliko puta ukidale deo sankcija nakon obećanja Severne Koreje da će obustaviti rad na nuklearnom naoružanju, ali ovo nikada nije dugo potrajalo upravo zbog toga što Severna Koreja nije održala data obećanja.\nNakon dolaska na vlast, Donald Tramp je uveo još strože sankcije prema Severnoj Koreji, a ovu taktiku je nazvao “maksimalnim pritiskom”. Pored strožih sankcija, Tramp je pojačao i retoriku protiv režima Kim Džong Una, gotovo otvoreno preteći na Tviteru i hvaleći se američkim nuklearnim kapacitetima. Ovo je naizgled urodilo plodom, s obzirom na to da je Kim Džong Un 2018. godine pristao na sastanak sa Trampom i predstavnicima Južne Koreje. Donald Tramp i Kim Džong Un sastali su se u junu 2018. godine u Singapuru, a slika njihovog rukovanja preplavila je naslovnice svetskih medija. Na kraju samita u Singapuru potpisana je zajednička izjava u kojoj obe strane potvrđuju svoju posvećenost miru i denuklearizaciji korejskog poluostrva. Ovo je praktično značilo da je Severna Koreja pristala da uništi neka od mesta za testiranje nuklearnog naoružanja, dok je otkazana zajednička vojna vežba Sjedinjenih Američkih Država i Južne Koreje.\nPredstavnici Severne i Južne Koreje su nastavili da se sastaju, ali nakon prvobitnog entuzijazma i elana, nisu postignuti veći pomaci. Drugi samit SAD i Severne Koreje početkom prošle godine u Vijetnamu završen je brže nego što je bilo planirano, ponajviše usled toga što Tramp i Kim nisu uspeli da se dogovore oko daljih koraka. Američki zvaničnici su želeli značajnije ustupke i obećanja po pitanju nuklearnog testiranja u zamenu za spuštanje sankcija, ali predstavnici Severne Koreje očigledno nisu bili spremni na ovo. Poslednji sastanak dvojice lidera dogodio se 30. juna prošle godine u demilitarizovanoj zoni između Severne i Južne Koreje. Na kraju ovog sastanka, Tramp i Kim su istakli da imaju “odličan odnos”, ali nije napravljen nikakav opipljiv pomak po pitanju nuklearnog programa Severne Koreje.\nNe samo da nikakav vidljiv napredak nije napravljen, već je poslednjih nekoliko meseci pojačana ošta retorika sa obe strana. Ministar spoljnih poslova Severne Koreje početkom juna javno je poručio da je Severna Koreja razočarana ishodom pregovora, kao i da će nuklearno naoružanje ostati glavni način njihove borbe protiv SAD. Pojedini komentatori su istakli da postoji velika šansa budućih eskalacija, s obzirom na to da Severna Koreja aktivno testira svoje nuklearne kapacitete od početka godine.\nObamino nasleđe i budućnost odnosa sa Iranom\nTokom predsedničke kampanje 2016. godine Donald Tramp je više puta isticao da će njegov primarni fokus tokom boravka u Beloj kući biti na domaćim problemima, a ne na angažmanu u inostranstvu. Ipak, Tramp se od početka mandata protivio iranskom nuklearnom sporazumu, koji je sklopljen 2015. godine na inicijativu bivšeg američkog predsednika Baraka Obame.\nKao i Severna Koreja, iranske vlasti vide nuklearno oružje kao sredstvo za sprečavanje potencijalnih napada i opstanak. Nakon višegodišnjih sankcija od strane zapadnih država, iranski režim je 2015. godine pristao na ograničenje stepena obogaćivanja uranijuma na 3,67% (nedovoljno za proizvodnju nuklearnog naoružanja), kao i na brojna druga ograničenja u cilju stopiranja razvoja iranskog nuklearnog programa. Redovne inspekcije od strane Međunarodne agencije za nuklearnu energiju proveravale bi da li se Iran pridržava datih uslova, a brojne sankcije Irana su ukinute. Pored Sjedinjenih Američkih Država, ugovor sa Iranom su potpisale i Nemačka, Francuska, Velika Britanija, Rusija i Kina. Sporazumu su se snažno protivili izraelski zvaničnici, koji su navodili da će ovo dopustiti Iranu da nastavi rad na nuklearnom programu uz obimnija finansijska sredstva.\nNakon višemesečnih najava, Donald Tramp je 2018. godine objavio da se SAD zvanično povlači iz sporazuma, a ubrzo su na snagu stupile i brojne sankcije Sjedinjenih Američkih Država prema Iranu. Ostale potpisnice sporazuma oštro su kritikovale Trampov potez i istakle da će nastaviti da poštuju dogovorene uslove. Ipak, brojne evropske kompanije su u strahu od sekundarnih američkih sankcija odlučile da se povuku iz Irana, što je dodatno pogodilo iransku ekonomiju. Tramp je tom prilikom zahtevao da Iran obustavi rad na razvoju nuklearnog oružja, kao i da ukine finansiranje različitih vojnih i terorističkih grupa na Bliskom istoku. Iran je na ovo odgovorio tako što je počeo da krši dogovorene uslove iz sporazuma, a američke sankcije za sada nisu dale očekivane rezultate. Kroz trgovinu sa Kinom i Rusijom koje odbijaju da poštuju američke sankcije, ali i kroz snažan nacionalistički narativ, iranski režim ima dovoljno motiva i sredstava da ne popusti pred Trampovim zahtevima. Odnosi između SAD i Irana dodatno su se pogoršali početkom godine kada je ubijen iranski general Kasem Solejmani od strane američkih snaga.\nDžered Kušner i ekonomija pre politike\nSukobi i pitanja u vezi sa teritorijama Izraela i Palestine aktuelni su decenijama unazad, a brojne američke administracije pokušale su da na različite načine razreše ovaj konflikt. Donald Tramp je takođe odlučio da se aktivno pozabavi ovim pitanjem. Njegov prvi potez na ovom polju uključivao je najavu premeštanja američke ambasade u Jerusalim, što je izazvalo negodovanje dela međunarodne zajednice usled kompleksnog statusa ovog grada. Dodatno, američka administracija je prekinula finansiranje međunarodne agencije koja se bavi problemima palestinskih izbeglica, a SAD su takođe priznale izraelski suverenitet nad aneksiranom teoritorijom Golanske visoravni. Poslednja kontroverzna odluka tiče se potencijalne aneksije delova Zapadne obale (koju trenutno najvećim delom kontrolišu Palestinci) od strane Izraela, a izraelski predsednik Netanijahu najavio je da za ovo očekuje američku podršku.\nDonald Tramp je u saradnji sa Džeredom Kušnerom, mužem njegove ćerke Ivanke, ipak pokušao da iznese određeni mirovni plan prošle godine. Osnovna ideja iza Kušnerovog plana dosta je slična ideji koju je izneo i Ričard Grenel – pre političkog rešenja, neophodno je ekonomski razviti palestinske teritorije. Plan je izložen u Bahreinu prošlog juna i uključuje ulaganje 50 milijardi američkih dolara u periodu u 10 godina kako bi se palestinske teritorije razvile, ali bi deo novca bio iskorišćen i za ulaganje u Egipat, Jordan i Liban. Finansijska sredstva bila bi upotrebljena za izgradnju infrastrukture, podsticanje preduzetništva, turizma i poljoprivrede. Plan uključujuje i fokus na regionalni razvoj i ukidanje trgovinskih barijera između Egipta, Izraela, Jordana i Libana, sve sa ciljem kreiranja preko milion novih radnih mesta i smanjenja siromaštva u palestinskim teritorijama.\nPredstavnici Palestine ipak nisu bili zadovoljni ponuđenim rešenjem. “Pre svega, potrebno je političko rešenje”, istakao je Muhamed Abas, predsednik Palestinske samouprave. On je dodao da je Palestini zasigurno potrebna novčana pomoć, ali da to mora doći nakon definisanja statusa Palestine. Ovo ne iznenađuje, s obzirom na to da je Palestinska samouprava prekinula kontakt sa američkom administracijom još 2017. godine, nakon Trampove najave da će američka ambasada biti premeštena u Jerusalim. Hamas, vojna organizacija koja upravlja palestinskim teritorijama u Gazi, takođe je izrazila protivljenje ovom predlogu.\nKrajem januara ove godine Donald Tramp je izneo novu verziju mirovnog plana koji uključuje uspostavljanje Jerusalima kao “nepodeljene” prestonice Izraela. Najbitniji deo plana se tiče mogućnosti za stvaranje Palestine kao nezavisne države koja ipak ne bi mogla da ima sopstvenu vojsku, dok bi Izrael i dalje imao kontrolu nad nekim delovima teritorije. Zapadna obala i Gaza, palestinske teritorije, bile bi povezane brzim vozom, dok bi deo Zapadne obale pripao Izraelu. Plan je naišao na veliku podršku izraelskog premijera Netanijahua, ali na ogromno protivljenje palestinskih zvaničnika i mlaku reakciju okolnih arapskih zemalja, usled čega je plan ostao samo predlog.\nŠta možemo da očekujemo 27. juna?\nAdministracija Donalda Trampa za sada nije imala opipljive uspehe u rešavanju nekih od gorućih svetskih pitanja i konflikta. Ono što je zanimljivo jeste da se stiče utisak da je Tramp, za razliku od prethodnih američkih predsednika, otvoreniji za pregovaračku taktiku koja uključuje veliki pritisak i oštru reakciju prema drugoj strani u pregovorima. Od oštre retorike prema Severnoj Koreji, sankcija Iranu, pa sve do ukidanja sredstava u slučaju međunarodne agencije za pitanja palestinskih izbeglica, Tramp ne preza od korišćenja različitih sredstava kako bi primorao drugu stranu da sedne za pregovarački sto. Sličan scenario smo mogli da vidimo i na primeru Kosova, kada je američka administracija zamrznula fondove za ekonomski razvoj Kosova zbog uspostavljanja carina od 100% na proizvode iz centralne Srbije.\nDruga bitna karakteristika Trampovog pregovaračkog stila jeste da voli velike gestove, istorijske fotografije, ali da je i uvek spreman da se vrati za pregovarački sto. Iako je malo verovatno da se lično Tramp nalazi iza američke inicijative za novu fazu odnosa Beograda i Prištine, čitava njegova administracija neguje sličan pristup. Karakteristika ovog pregovaračkog stila su oštar stil komunikacija i akcenat na obeležavanju pomaka u pregovorima, čak i kada su oni minimalni.\nKao svaki biznismen, Tramp vidi ekonomiju kao sredstvo za postizanje ciljeva koje nije moguće postići diplomatskim i političkim pregovorima. Ne samo da je ekonomija sredstvo za postizanje ciljeva u političkoj areni, nego je ona očigledno za Trampovu administraciju u Beloj kući ono što prethodi političkim rešenjima. U slučaju Palestine i Izraela, upitno je da li je ovakav pristup opravdan, a 27. juna ćemo najverovatniji isti šablon videti i u pregovorima Beograda i Prištine. Ulaganje u ekonomiju i stvaranje novih radnih mesta je uvek dobra vest, ali je za uspeh takvog pristupa potrebna dobra volja obe strane, strpljenje i dugoročna posvećenost. Ostaje da se vidi da li su američka, srpska i kosovska strana spremne da dugoročno rade na ekonomskoj saradnji ili je ipak u pitanju kratkoročan poduhvat sa malo entuzijazma.\nTAGS: Beograd Grenel Iran Izrael kosovo Palestina pregovori Priština Severna Koreja Srbija Tači Tramp Vučić


Beogradski Festival Cveća - Pozivamo vas na događaj "Pravac Slavica"\nU nedelju 14.maja od 15 časova u parku u ulici Marijane Gregoran 62 grupa autora okupljenih oko inicijative za oživljavanje "Slavice" će kroz seriju interaktivnih radionica na temu animacije, video radova, razgovarati i družiti se sa sugrađanima, zajedno sa njima zavrteti neke nove pokretne slike, ali i ideje o javnim prostorima i o vrednostima koje delimo u njima.\n19h _video omaž u sumrak - projekcija kratkih filmova\nDogađaj je organizovan u okviru platforme"NAŠ GRAD, NAŠA SCENA <nasgrad.org>" koja je deo istoimenog regionalnog projekta koji poziva, informiše i osnažuje građane da zauzmu odgovoran i kreativan odnos prema otvorenim prostorima u svom gradu. Cilj ove platforme da obezbedi lako i efikasno povezivanje, stručnu podršku, materijalnu pomoć i bolju vidljivost akcijama i inicijativama koje unapređuju, čuvaju, čine kreativnijim i dostupnijim zajedničke otvorene prostore u našem kraju, gradu ili regionu. Projekat "Naš grad naša scena" sprovodi se u četiri regionalna grada u partnerstvu sa Arch komunom - Centrom za arhitekturu i kulturu iz Podgorice, Centrom za životnu sredinu iz Banja Luke i Koalicijom za održivi razvoj iz\nSkoplja, a projekat finansira Balkanska fondacija za umetnost i kulturu (Balkans Arts and Culture Fund - BAC). BAC je podržan od strane Vlade Švajcarske preko Švajcarske agencije za razvoj i saradnju (SDC) i Evropske kulturne fondacije (EFC)\nVi ste ovde: Home Vesti Pozivamo vas na događaj "Pravac Slavica"


31.07.2020 u 17:46\nNema zainteresovanih za kupovinu dela Beograđanke\nNa današnjoj zakazanoj licitaciji za prodaju Palate Beograd nije se javio nijedan zainteresovan kupac i licitacija nije uspela, potvrdio je za Tanjug zamenik gradonačelnika Goran Vesić. „Kako nalaže zakon, kada licitacija prvi put ne uspe, organizuje se nova i ona će biti umanjena za 20 odsto vrednosti u odnosu na početnu cenu. U najkraćem mogućem roku Grad će organizovati novu licitaciju, i nadamo se da ćemo dobiti nekoga ko će uložiti u ovu zgradu”, rekao je Vesić. On je naveo i da bez obzira ko bude kupio Beograđanku, neće moći da promeni namenu zgrade, niti će moći da radi bilo kakve promene na njenoj spoljašnjosti, budući da je zaštićena od strane Zavoda za zaštitu spomenika. Kaže i da kupac Beograđanke ima obavezu da uloži najmanje pet miliona evra u rekonstrukciju zgrade u roku